text:
अप्पन मिथिलाक इतिहास गौरवमय रहल अछि। ई जनकक गाम, सीताक धाम, विद्वानक खान, लोकक मान, कालीक प्रति निष्ठा, यश और प्रतिष्ठाक लेल जानल जाइत रहल अछि । ई क्षेत्र विदेहक त्याग, अयाची मिश्रक सिद्धान्त, शंकर सन विद्वान, मंडन-भारती सन ज्ञानी पुरुषक व्याख्यान, गोनू झाक चातुर्य कला आदिक लेल जानल जाइत रहल अछि।
हमरा सब के यदि अहिल्या सन नारी पर गर्व अछि तऽ गौतमक संग मर्म सेहो अछि । ललित बाबु सनक कर्म पर गर्व करैछ तऽ पंडित सर गंगानाथ झा एवं हुनक पुत्र अमर नाथ झा सनक विद्वान पर स्वाभिमान सेहो अछि । गौरवमय आहाँ सब साथ में छी । आहाँक धरती आर आहाँक जन्मभूमि मिथिला सनातन सँ पान, मखान आर माछ लेल जानल जाइत रहल अछि।
भगवान श्री राम सनक जिनक जमाई, सीता सुकुमारी सनक जिनक बेटी, हरल भरल खेत, पोखरि, नदीक अनुपम दृश्य, आम-लीची सन फल, नाना प्रकारक पक्षिक किल्लौर, प्रातः बाबाक पराती, संध्या मायक आरती, आहाँ सब मिथिला पृथक राज्य अभियानी सनक सारथी सँ मिथिला पूजित और कुंजित अछि । हम शांतशील छी । संवेदनाक रचनाकार हमहिं थिकहुँ । पहिल प्रजातंत्रक व्यूहकार हमहिं भेलहुँ।
गौतम बुद्ध और महावीरक जन्मस्थान एतै अछि । कौंडिल्य सन ब्राह्मणक धाम मिथिले भूमि अछि । धन्य छथि मिथिलाक भूमि ! धन्य छथि मैथिल जे वैदिक काल सँ एखन धरि अपन संस्कृति के समेटने आवि रहल छथि आर हमरा आहाँ सब सन बेटा-बेटी के आगुओ समेटने चलबाक आग्रह करैछ । भगवान राम कहने छथिन "जन्मभूमिश्च स्वर्गादपी गरीयसी" अर्थात माता आर मातृभूमि स्वर्ग सँ बढ़ी के होयत अछि। महान कवी विद्यापति कहैत छैथ "देसिल बयना सब जन मिट्ठा"
#मैथिलसंस्कृति
#मैथिलीभाषा
#मिथिलाराज्य
#मिथिलाकविकाश
एक मात्र विकल्प से आश
बैजू बाबरा (मैथिल सेना)


c: text/html

text:
मैथिली साहित्य...खास क' मैथिली कविता मे जखन प्रगतिशील, यथार्थवादी आ आधुनिकता सं लैस रचना संसारक गप्प उठैत अछि तं सभ सं पहिने मोन मे यात्रीजीक छवि-स्मृति अभरैत अछि । मैथिली कविता मे आधुनिकताक नींव यात्रीजी रखने छलाह। हिनका द्वारा देव भाषा संस्कृत मे रचित पोथी - लेनिन शतकम आ कृषक शतकमक नामे एहि बातक पुष्टिक लेल पर्याप्त अछि की बाबा सदति नवीनताक पक्षधर रहलाह । हुनका छन्द पर अपूर्व पकड़ि छलनि । बाबा अपन कविता मे छन्दक शास्त्रीयता सं ओकर लोक प्रचलित रूप मे प्रयोग कएने छथि ।
यात्रीजी कविताक स्वरूप, शिल्प, भाषा , बिषय आदि मे बहुतो तरहक प्रयोग केलनि, जे कालान्तर मे मैथिली काव्य धाराक दशा ओ दिशा बदलि देलक । मुदा ई खेदक गप्प थिक जे ओ आर्थिक विवशताक मादे मैथिली मे कम आ हिन्दी मे बेसी रचलनि । हुनकहि शब्दे - पेट तॅ हिंदिए सं भरैत अछि तें अपन कोढ़-करेज खखोड़ि जे किछु होइए से ओकरे पीड़ी पर चढ़ा रहल छी ।
आइ यात्रीजी सदेह हमरा सभक मध्य नहि छथि मुदा हुनक स्मृति शेष / रचना संसार सदैव हमरालोकनिक मध्य अमर रहत आ रचनाकारक आगामी पीढ़ीक पथ निर्देशित करैत रहत ।
जगतारिन
ओधि
उपाड़ि
करइ छी जारनि...
हमर
दिन
नहि
धूरत की जगतारनि ।
अंतिम प्रणाम
अहिबातक पातिल फोड़ि-फाड़ि
पहिलुक परिचय के तोड़ि ताड़ि
पुरजन-परिजन सब छोड़ि -छाड़ि
हम जाय रहल छी आन ठाम
माॅ मिथिले ,ई अंतिम प्रणाम ।
चिरविस्मित वस्तुक स्मरण हेतु
सूतल सृष्टिक जागरण हेतु
हम छोडि रहल छी अपन गाम
माॅ मिथिले ई अंतिम प्रणाम ।
हम टा संतति ,से हुनक पाप
ई जानि हैन्हि जनु मनस्ताप
अनको बिसरथ थिक हमर नाम
माॅ मिथिले, ई अंतिम प्रणाम ।।
भए गेल प्रात
हिम शुभ्र ओससॅ धौत गात
भूपर उतरल नभसॅ प्रभात
सिहकए लागल मलयानिल जे
खोलू कावाड़;
भए गेल प्रात
चों चों चों चों ...
कए रहल मने बगड़ा -बगड़ी
खोतासॅ बहरएबाक ब्योंत
भए गेल प्रात
टुटि गेल निन्न
तइओ देखू हम पड़ले छी
दए रहल मनो उठबाक नोंत
झाॅझनक फाॅकसॅ हुलकि - हुलकि भोरूक इजोत !
युग धर्म
मास मास पर गहन लगइ अछि पल पल पर संकराॅति
बदलि रहल अछि छन छन दुनियाॅ किछु नहि क्यों नहि थीर
भ गेलाह बाबा कपिलेसर आन्हर आर बहीर
सुनतहि नव नचारी बूढ़ाकें उठैत छन्हि खौंत
भरि-भरि ढाकी फाॅकि जाइ छथि भाङक भनहि सुखौंत
शहर-शहरमे फुजल सिनेमा,कियो नहि सुनए पुरान
ककरो नहि चिंता छइ जे खौंझा उठता भगवान
कोना छजत पहिलुक ढाठीपथ आजुक टटका रंङ
अपन महिॅस कुल्हड़िअहि नाथब,के ने कहत अबढंग
खुटिया मिर्जइ नहि सोहाइ छइ पहिरए कोट कमीज
बूड़ि ने कहिअउ,कन्हुआकॅ ताकत बेटा भतीज
कोना बुझब जे पूर्वजलोकनि रहथि वेश बुधिआर
पढुआ कका करब जॅ,नहि हमरासॅ बात-विचार
नवतुरिए आबओ आगाँ..
तीव्रगंधी तरल मोवाइल
क्षणस्पंदी जीवन
एक-एक सेकेंड बान्हल !
स्थायी-संचारी उद्दीपन-आलंबन....
सुनियन्त्रित एक-एक भाव !
परकीय-परकीया सोहाइ छइ ककरा नहि
खंड प्रीतिक सोन्हगर उपायन ?
असहृय नहि कुमारी विधवाक सौभाग्य
सहृय नहि गृही चिरकुमारक दागल ब्रह्मचर्य
सरिपहुँ सभ केओ सर्वतंत्र स्वतंत्र
रोक टोक नहिए कथूक ककरो
रखने रहु, बेर पर आओत काज
आमौटक पुरान धड़िका....
धर्म-अर्थ-काम-मोक्ष !
पघिलओ नीक जकाँ सनातन आस्था
पाकओ नीक जकाँ चेतन कुम्हारक नबका बासन
युग-सत्यक आबामे....
जूनि करी परिबाहि बूढ़-बहीर कानक
टटका-मन्त्र थीक,
नवतुरिए आबओ आगाँ !!
वैह करत रूढ़िभंजन, आगू मुहें बढ़त वैह....
हमरा लोकनि दिअइ आशीर्वाद निश्छल मोने;
घिचिअइ टा नहि टांग पाछाँ...
ढेकी नहि कूटी अपनहि अमरत्व टाक...।
आन्हर जिनगी
आन्हर जिनगी
सेहंताक ठेंगासँ थाहए
बाट घाट, आँतर-पाँतरकें
खुट खुट खुट खुट....
आन्हर जिनगी
चकुआएल अछि
ठाढ़ भेल अछि
युगसन्धिक अइ चउबट्टी लग
सुनय विवेकक कान पाथिकें
अदगोइ-बदगोइ
आन्हर जिनगी
नांगड़ि आशाकेर कान्ह पर हाथ राखि का’
कोम्हर जाए छएँ ?
ओ गबइत छउ बटगवनी,
तों गुम्म किएक छएँ ?
त’हूँ ध’ ले कोनो भनिता !
आन्हर जिनगी
शान्ति सुन्दरी केर नरम आंगुरक स्पर्शसँ
बिहुँसि रहल अछि!
खंड सफलता केर सलच्छा सिहकी
ओकर गत्र-गत्रमे
टटका स्पंदन भरि देलकइए।

robotstxt: allowed

filter: keep


text:
नवका- पुरनका लेख सर्च करु...
समस्तीपुर में आलू प्रसंस्करण उद्योग
समस्तीपुर में आलू प्रसंस्करण उद्योग लागत. हाले में कोलकाता में पोटैटो एक्सपो भेल रहय ओकर बाद सं समस्तीपुर में आलू आधारित उद्योग लगाबय में कइटा उद्योगपति सभ दिलचस्पी देखलखिन्ह अ. ई बात एहि ठामक किसान के लेल खुशी के बात छै. एहि सं ओ आओर मेहनत करताs आओर हुनका अपन उपज... पैदावार के सही कीमत सेहो मिलतन्हि. खबर छै जे रिलायंस सेहो एहि में अपन रुचि दिखएलक अ. आलू उपजाबय के मामला में बिहार के स्थान देश में तेसर छै. एकर संगे बिहार के आलू नीक क्वालिटी के सेहो होइ छै. बिहारक माइटक असर छै जे एहि ठामक आलू दोसर ठाम सं बेसि स्वादिष्ट होइ छै. मुदा अपना एहिठाम बिहार... मिथिला में आलू के उपयोग मात्र सब्जी... तरकारी लेल होइत अछि. अखन धरि एकर प्रोसेसिंग नहिं के बराबर भs रहल अछि. एकटा बात आओर छै भने बिहार पैदावार के मामला में तेसर स्थान पर छै... मुदा प्रति कट्ठा... एकड़ उत्पादन देखल जाय तs ओ दोसर ठाम सं कम छै. एकर लेल राजेन्द्र कृषि विश्वविद्यालय के कृषि वैज्ञानिक सभक सहयोग सं नीक वेरायटी के आलू के पैदावार के कोशिश कएल जा रहल छै. उम्मीद छै जे जल्दीए आलू के पैदावार में बढ़ोतरी होएत आओर किसान भाई के सेहो फायदा मिलतन्हि.
समस्तीपुर तरकारी... सब्जी उत्पादन के मामला में बिहार में सभ सं आगा रहल अ. आओर समस्तीपुर एकटा बड़का सब्जी मंडी में सेहो तब्दील भ रहल अछि. एहि ठामक तम्बाकू ... खैनी सेहो दुनिया भर में नाम कमौने अछि. एहि ठाम सं तरकारी बिहार के कोना कोना में बेचल जाइत अछि. मुदा एहि ठाम एतेक बड़का स्तर पर सब्जी के खेती होयतो एकोटा उद्योग नहिं अछि. अगर प्रसंस्करण उद्योग के बात आगां बढैत अछि तs ई एहिठामक लेल एकटा बड़का बात होयत .
समस्तीपुर तरकारी... सब्जी उत्पादन के मामला में बिहार में सभ सं आगा रहल अ. आओर समस्तीपुर एकटा बड़का सब्जी मंडी में सेहो तब्दील भ रहल अछि. एहि ठामक तम्बाकू ... खैनी सेहो दुनिया भर में नाम कमौने अछि. एहि ठाम सं तरकारी बिहार के कोना कोना में बेचल जाइत अछि. मुदा एहि ठाम एतेक बड़का स्तर पर सब्जी के खेती होयतो एकोटा उद्योग नहिं अछि. अगर प्रसंस्करण उद्योग के बात आगां बढैत अछि तs ई एहिठामक लेल एकटा बड़का बात होयत .
सदस्यता लें टिप्पणियाँ भेजें (Atom)


text:
पटना । प्रमंडलीय आयुक्त सुनील बर्थवाल स्टेशन क समीप स्थित टाटा पार्क कए प्री-पेड आटो स्टैंड क रूप मे विकसित करबाक निर्देश देलथि अछि। एकर अतिरिक्त बकरी बाजार मे मूलभूत सुविधा युक्त आटो स्टैंड विकसित करबाक घोषणा केलथि अछि। प्रमंडलीय आयुक्त क्षेत्रीय परिवहन प्राधिकार क सचिव कए निर्देश देलथि अछि जे अगर सबटा कागजात सहि हुए त आटो चालक कए एक दिन मे परमिट देल जाए। ओ अपन कार्यालय कक्ष मे आटो चालक क नेता, ट्रैफिक एसपी आ परिवहन विभाग क अधिकारीक संग बैठक करि रहल छलाह।
बैठक मे भाग लेबाक बाद सीटू स सम्बद्ध आटो चालक नेता राजकुमार झा कहलथि जे प्रमंडलीय आयुक्त क आश्वासन क बाद प्रस्तावित राज्य स्तरीय हड़ताल कए एक माह लेल स्थगित करि देल गेल अछि। आयुक्त आटो चालक क प्रतिनिधि स एक सप्ताह मे आटो स्टैंड क संबंध मे प्रस्ताव मंगलथि अछि। आयुक्त भरोस देलथि अछि जे प्रस्ताव भेटलाक एक माह क भीतर बकरी बाजार मे प्रशासन क दिस स आटो स्टैंड विकसित करि उपलब्ध कराउल जाइत। बैठक मे ट्रैफिक एसपी अजीत कुमार सिन्हा, प्राधिकार क सचिव विजय कुमार सिंह आदि मौजूद छलाह।


text:
कोयला मंत्रालय के मुताबिक एखन संयंत्र के लग कोयला के स्टॉक लगभग 72 लाख टन छय । ओतय कोल इंडिया लिमिटेड (सीआईएल) के लग 400 लाख टन स बेशी कोयला छय जेकरा स बिजली संयंत्र सभ के भेजल जा रहल अछि ।
देश में कोयला के कोनो कमी नय अछि । ई गप्प कोयला मंत्रालय कहलक । आ संगे कोयला मंत्रालय आश्वस्त केलक जे बिजली संयंत्र के मांग पूरा करअ लेल देश में पूरा कोयला अछि । ओतय बिजली आपूर्ति के बाधित होवअ के हल्ला पूरा तरह स गलत कहल गेल ।
कोयला कंपनी सभ के इह साल सितंबर 2021 तक कोयला स बिजली केर उत्पादन लगभग 24 प्रतिशत बढ़ल छय । मंत्रालय के मानल जाए त बिजली संयंत्र में कोयला केर रोजक जरूरत लगभग 18.5 लाख टन के अछि । मुदा एखन रोजाना के कोयलाक आपूर्ति लगभग 17.5 लाख टन अछि । जादे मॉनसून के लेल ई बाधित छलाह । मुदा ई एकटा रोलिंग स्टॉक अछि जेकरा स रोज के लेल सप्लाई कैल जाए छय।
ई साल बेशी बरखा के बादो, सीआईएल (CIL-Coal India Limited) ई बरख बिजली क्षेत्र के 255 मीट्रिक टन स बेशी आपूर्ति केलक जे एखन लेल एच-1 मे सभ स बेशी आपूर्ति अछि ।


text:
लाश केर पहिचान अरवल जिला स्थित तेलपा ओपी के अंतर्गत पड़ै बला गाम पीड़हो के युवतिक रूप म' काएल गेल अछि। मृतक युवती पुलिस म' नौकरी के लेल तैयारी करैत छली। झारखंड पुलिस म' भर्ती के लेल ओ परीक्षा सेहो पास क' लेना छली। दौड़क प्रैक्टिस लेल ओ सभदिन भोर तीन बजे घर सँ निकलैत छली।
सभ दिन जोका शनि दिन सेहो युवती घर स' निकललि मुदा जखन घर वापस नहि पहुँचलि त' परिजन सभ हुनक खोजबीन शुरू केलनि। पूरा दिन खोजबाक बादो जखन हुनकर कोनो पता नहि चलल तखन परिजन सभ तेलपा ओपी मुख्यालय पहुंच गुमशुदगी केर रिपोर्ट दर्ज करौलनि। औरंगाबाद जिलाक हसपुरा थाना क्षेत्रक रघुनाथपुर गामक बधार सँ युवतिक शव कैल्हि रवि दिन भेटल। ई खबैर अगल - बगल केर गाम म' आगिक जोका पसैर गेल।
शव क' देखला सँ लागैत अछि कि पहिने युवती संग दरिंदा सभ दुष्कर्म केलनि, ओहिक बाद तेजाब स' नहा क' ज़रा देलनि। पुलिस शव क' पोस्टमार्टम करवा परिजन क' सौंप देलनि। ओतहि दुनू जिलाक पुलिस अधिकारी घटनास्थल पर पहुंच ग्रामीण आओर परिजन सभसँ बात करि मामला केर तहकीकात शुरू क' देलनि अछि। करपी प्रखंड विकास पदाधिकारी अखिलेश्वर कुमार द्वारा मृतका के पिता क' परिवारिक लाभ योजना केर अंतर्गत बीस हजार टाकाक चेक सौंपल गेल।


text:
ई जॉब जागरण के नोएडा दफ्तर लेल अछि. जागरण पोस्ट दफ्तरक पता
अछि-
Jagran Post
D-210, Sector 63,
Noida, Uttar Pradesh- 201307
अगर अहांक पास पत्रकारिता के डिग्री-डिप्लोमा अछि आ न्यूज पर नीक पकड़ अछि तं अहां लेल ई बड़ नीक मौका अछि.
एहिठाम अहां के अंग्रेजी के किछ नवका न्यूज़ लिखाsक टेस्ट लेल जाएत. एहि लेल अहां के आई-काल्हि के ताजा खबर के जानकारी सेहो होबाक चाही. टेस्ट के समय भने पांच-सात मिनट बेसि लागि जाए मुदा न्यूज लिखय- ग्रामर मे कोनो गलती नहि होबाक चाही.
एकरे संग अहां Jagran Post के पढ़ि एकर न्यूज लिखय के स्टाइल के सेहो जानि लिअ. जेहि स्टाइल सं जागरण मे न्यूज लिखल जाएत अछि... अगर ओना लिखब तं अहां के चयन के संभावना बेसि रहत.
तं देर नहि करु. 30 तारीख लास्ट डेट अछि मुदा अहां अखने अपन रिज्यूमे dr.avinash@nda.jagran.com पर ईमेल करि दिअ.
पहिेन मेल मिलला पर अहांके पहिनहि टेस्ट लेल बुला लेल जाएत. अहां सभ के हमर शुभकामना.


text:
बिहार विधानसभा के लेल 21 अक्तूबर सं वोटिंग शुरू होबय जा रहल अछि. राज्य केर 243 सीट के लेल एहि बेर छह चरण मे मतदान भ रहल अछि. वोट त भ रहल अछि मुदा सभसं पैघ सवाल ई अछि जे अहांक वोट किनका जाएत ? अहां एहि बेर किनका गद्दी पर बैसाबय चाहैत छी ? कि नीतीश जी फेर मुख्यमंत्री बनि सकताह? कि लालू प्रसाद यादव जी रामविलास पासवान जीक संग मिलि क नीतीश जीके कात लगाबय मे कामयाब भ पएताह? आ अहांके लगैत अछि जे महबूब अली कैसर जीक देखरेख मे कांग्रेस किछ करामात देखा पाएत?
आजादी के बाद पिछला 60 साल मे देखल जाए त कांग्रेस करीब 40 साल कांग्रेस राज करलक...आओर ओहि के बाद कांग्रेस के सहयोग सं 15 साल लालू...राबड़ी देवी जीक राज रहल. एहि पचपन साल मे बिहार देश के छोट-छोट राज्य सं पिछड़ैत चलि गेल. पिछला पांच साल सं नीतीश जी बीजेपी के सहयोग सं सरकार चला रहल छथि. हिनका राज्य मे विकास के गाड़ी किछ चलल अछि.
आब फेर चुनाव भ रहल अछि. अहां किनकर सरकार चाहय छी? जाति... धर्म... परिवार... कका/ मामा छोड़ि बिहार के बारे मे सोचल जाए त अहांक वोट किनका मिलत?


text:
कलकत्ता. मिथिला विकास परिषद् केर केन्द्रीय कार्यालय मे दिवंगत साहित्यकार जीवकांत केर स्मृति सभा शनिदिन (२१ सितम्बर) आयोजित कयल गेल. सभा मे परिषद् कार्यकर्ता सहित मैथिली नेही लोकनि उपस्थित भेलाह. परिषद् अध्यक्ष अशोक झा जीवकांत केर निधन भेने मैथिली साहित्य कें बेस क्षति भेल अछि, बतओलनि. मैथिली नेही लोकनि अपन-अपन वक्तव्य सेहो रखलनि.
सभा मे साहित्य अकादेमी केर संयोजिका वीणा ठाकुर, प्रख्यात लेखक सुरेश्वर झा सेहो उपस्थित छलाह. एकर संगहि कार्यक्रम मे बिनय भूषण, अमरनाथ झा 'भारती', आमोद कुमार झा, रत्नेश्वर झा, चन्दन कुमार झा, अंजय चौधरी आदि साहित्यकार लोकनि जीवकांतक प्रति अपन विचार रखलनि. (Report: मिथिमीडिया ब्यूरो)
सभा मे साहित्य अकादेमी केर संयोजिका वीणा ठाकुर, प्रख्यात लेखक सुरेश्वर झा सेहो उपस्थित छलाह. एकर संगहि कार्यक्रम मे बिनय भूषण, अमरनाथ झा 'भारती', आमोद कुमार झा, रत्नेश्वर झा, चन्दन कुमार झा, अंजय चौधरी आदि साहित्यकार लोकनि जीवकांतक प्रति अपन विचार रखलनि. (Report: मिथिमीडिया ब्यूरो)
Tags: हालचाल


text:
दिल्ली, मिथिला मिरर : हमर देशमे हरेक साल लगभग 200सँ बेसी पाबनि-तिहार मनाओल जाइत अछि। हरेक पाबनि-तिहारक पाँछा मात्र मान्यता वा परंपरा टा नै होइत छैक। एकर पाँछा जुड़ल रहैत छैक ज्ञान, विज्ञान, स्वास्थ्य, प्रकृतिसँ जुड़ल किछु बात। हरेक साल 14 वा 15 जनवरीकेँ तिला संक्रांति मनाओल जाइत अछि। इ पाबनि पौष मासमे मनाओल जाइत अछि। एहि दिन सूर्य मकर राशीमे प्रवेश करैत अछि एहि कारण तिला संक्रांति मनाओल जाइत अछि। ओना त’ सालमे 12 संक्रांति होइत अछि मुदा मकर संक्रांतिक महत्व एहि लेल विशेष होइत अछि, कएक त’ एहि दिन सूर्य मकर राशीमे प्रवेश करैत छथि। मकर राशीमे सूर्यक प्रवेश भेलासँ दिन बढैत जाइत अछि आ राइत छोट होइत जाइत अछि। मकर संक्रांतिकेँ देशमे माघी, पोंगल, उत्तरायण, खिचड़ी आ बड़ी संक्रांति आदि नामसँ सेहो जानल जाइत अछि। मकर संक्रांतिकेँ दिन गुजरातमे अंतरराष्ट्रीय पतंग महोत्वस सेहो मानाओल जाइत अछि।
की अछि मान्यता
हिन्दू पौराणिक कथाकेँ मुताबिक भगवान सूर्य अपन पुत्र शनि लग जाइत छथि, ओहि समय भगवान शनी मकरकेँ प्रतिनिधित्व करैत छथि। एहन मान्यता अछि जे एहि दिन जखन कोनो पिता अपन पुत्रसँ भेट करवा लेल जाइत छथि, त’ मत भिन्नताकेँ बाबजूद हुनक बीच मतभेद खतम भ’ जायत अछि आ खुशीक माहौल बनि जाइत अछि।एकटा दोसर खिस्सा प्रचलित अछि जे भीषम पितामहकेँ इच्छा मृत्युक वरदान भेटल छलनि। जखन ओ वाणक सज्जा पर सुतल छलाह तखन उत्तरायणकेँ प्रतीक्षा करैत छलाह। निज उत्तरायणकेँ दिन गंगापुत्र भीष्म अपन आँखी बंद केलाह जाहिसँ हुनका मोक्षक प्राप्ति भेलनि।
आचार्य पंडित देवेंद्र झा कहैत छथि जे सूर्य एहि दिन मकर राशिमे प्रवेश करैत छथि जाहि कारण एकरा मकर संक्रांति कहल जाइत अछि। एहि दिनसँ सूर्य उत्तरायण भ’ जायत छथि। शास्त्रमे उत्तरायणकेँ समय देवताक दिन आ दक्षिणायनकेँ देवताक राइत कहल जाइत अछि। एहि दिन स्नान, दान, तप, जप आ अनुष्ठानकेँ अत्यधिक महत्व अछि। मिथिलासँ प्रकाशित पंचांगकेँ मुताबिक संक्रांतिक पुण्यकाल 15 जनवरीकेँ बताओल गेल अछि। निर्णय सिंधु आ धर्मसिंधु दुनुकेँ मुताबिक प्रदोषकालमे या निशीथ कालमे तिला संक्रांति होयबा पर 40 घड़ीकेँ पुण्यकाल होइत अछि। एहि तरहें अगिला दिन 15 जनवरीकेँ 12 बजे दिन धरि संक्रांति जन्य पुण्यकाल मानल जायत। खरमासक समाप्ति आ संक्रांति 14 के मानल जाएत। एहन मान्यता अछि जे शनिदेवके घरमे सूर्यक उपस्थिति हेबाक दौरान शनि हुनका कोनो कष्ट नै दैइन, एहि लेल तिला संक्रांति पर तिलक दान कएल जाइत अछि।
तिल आ गुड़ सेवनक व्यवहारिक पक्ष
तिलमे कार्बोहाइड्रेट, कैल्शियम आ फॉस्फोरस पाओल जाइत अछि। एहिमे विटामिन बी आ सी सेहो प्रचुर मात्रामे होइत अछि। ई पाचक, पौष्टिक, स्वादिष्ट आ स्वास्थ्यवर्धक होइत अछि। गुड़मे सेहो अनेक तरहक खनिज पदार्थ होइत अछि। एहिमे कैल्शियम, आयरन आ विटामिंस भरपूर मात्रामे पाओल जाइत अछि। गुड़ जीवन शक्ति बढ़बैत अछि। शारीरिक मेहनतक बाद गुड़ खेबासँ थकावट दूर होइत अछि आ शक्ति भेटैत अछि। गुड़ खेबासँ हृदय सेहो मजगूत होइत अछि संगे कोलेस्ट्रॉल सेहो घटैत अछि। तिल आ गुड़ मिला क’ खेबासँ शरीर पर सर्दीक असरि कम पड़ैत अछि। यैह कारण अछि जे तिला संक्रांति जे सर्दीमे मानाओल जाइत अछि आ एहनमे शरीरकेँ गर्म रखबा लेल तिल आ गुड़क सेवन बहुत उपयोगी अछि।
मकर संक्रांति शुभ मुहूर्त-
पुण्य काल मुहूर्त – 07:14 से 12:36 तक (15 जनवरी 2019)
महापुण्य काल मुहूर्त – 07:14 से 09:01 तक (15 जनवरी 2019 को)


text:
2 फरवरी कऽ स्व. ललित नारायण मिश्रक जन्म दिवस पर दिल्लीक विनोद नगर (पश्चिम)मे एकटा भव्य कार्यक्रममे ललित बाबूकें स्मरण कैल जाएत। कार्यक्रममे मिथिला एवं बिहारक विभिन्न विधाक व्यक्तिगण उपस्थित रहता आ संगहि संग समाजक विभिन्न क्षेत्रमे योगदान देनिहार व्यक्ति लोकनिकें ललित सम्मान सं सम्मानित सेहो कैल जेतनि।
मिथिलालोक फाउंडेशनक चेयरमैन आ देशक जानल-मानल शिक्षाविद डाॅ. बीरबल झा कहला जे ललित दिवस पर मिथिला मिररक संपादकक संग-संग आओरो बहुत व्यक्तित्वकें संस्था सम्मानति करत। डाॅ. झा कहलाजे मिथिला मिररक संपादक ललित नारायण झा मृत पड़ल मैथिली मीडियाकें प्रायः ओहि मुकाम पर आनि देलाह अछि जाहिठाम सं युवा आब मैथिली पत्रकारितामे ऐवाब दिस सोचि रहला अछि, संगहि आब मैथिली मीडिया सेहो व्यवसायिकताक बाट जोहवाक लेल आगू बढ़ि चुकल अछि। इ ललितक मेहनत अछि जाहिकें बल पर आब मैथिलीमे आन-आन चैनल यूट्यूब पर सक्रिय भए रहला अछि।
संस्थाक प्रति अभार प्रकट करैत मिथिला मिररक संपादक कहला जे शायद ललित बाबूक नामकें सब सं बेसी मिथिलामे ओहै जीवैत छथि कारण हुनका नाम आ हुनक शैक्षणिक प्रमाणपत्र तक पर ललित बाबू इंकित छथि। संगहि संपादक कहलाजे हम केन्द्र एवं राज्य सरकारक प्रतिनिधि लोकनिक लग अहि बातक मांग राखब जे ललित बाबूक हत्याक पाछाक जे कारण अछि ओकरा सार्वजनिक कैल जाए। ललित झाकें मानी त ललित बाबू मिथिलाक आवाज रहितो नहि त अपना परिवार आ नहि समाजमे ओ स्थान पाबि रहला अछि जे हुनका भेटवाक चाहि छन्हि।


text:
पानि भेलाह सं बिहार मे लोक के प्रचंड गर्मी सं किछ राहत मिलल अछि. तापमान किछ कम भेल अछि.
मौसम किछ नीक भेल अछि. मुदा लगैत अछि जे तीन-चारि दिन बाद फेर कालक
पहरा पड़त...आओर लोक गर्मी सं त्रस्त रहताह.
एहि बेर तं गर्मी के ई हाल अछि जे लगैत अछि गाछक एकोटा पत्ता तक नहि हिलैत अछि. हाथक पंखा...बैन डोलाबैत-डोलाबैत हाथ दुखा रहल अछि. भरि राति कच्छ-मच्छ करैत बितैत अछि.
मुदा मंगल दिनक भेल किछ पानि सं किछ चैन मिलल अछि लोक के.
मानसून आबए के संग बाबाधाम जाए के तारीख सेहो तय भ गेल अछि. बाबाधाम यात्रा 4 जुलाई सं शुरु होएत.
सुल्तानगंज सं देवघर...बाबाधाम तक लोक कांवड़ लsक बोल बम...बोल बम जपैत यात्रा करताह.
बाबाधाम यात्रा के देखैत... श्रावणी मेला के देखैत सरकार के तरफ सं सेहो तैयारी शुरू भ गेल अछि. प्रशासन के तरफ सं साफ-सफाई.. स्वास्थ्य... बिजली- पानि आओर सुरक्षा के इंतजाम होबए लागल अछि.
सरकार के कहनाए अछि जे एहि बेरक श्रावणी मेला पर करीब ढाई करोड़ टका खर्च होएत. सरकार के तरफ सं अफसर सभ के निर्देश देल गेल अछि जे भरि मेला बिजली कटौती नहि होबाक चाही. सुरक्षा के चाक चौबंद इंतजाम होबाक चाही.
बाबाधाम मेला शुरू भेलाह पर बाबा के प्रसाद पेड़ा पर सेहो ध्यान लागल रहैत अछि. जे स्वाद बाबाधामक पेड़ा के रहैत अछि ओ आओर कतहुं के पेड़ा मे नहि मिलैत अछि. केतबो पेड़ा खा लिअ मोन नहि भरत.


text:
एहि कार्यक्रम केर माध्यम सँ डायरेक्टर मुरलीधर सहित गायक विनोद गुआर, परमानंद शर्मा, संजय झा एवं लवकिशन श्री ललन चौधरी केँ किडनी प्रत्यारोपण लेल धन जुटेबाक लेल सभ मैथिल लोकनि क' स्वेच्छादान करबाक लेल निहोरा केलनि। एहि कार्यक्रमक माध्यम सँ श्री ललन चौधरी केर मदद करबाक लेल बहुत रास मैथिल आगू आबैत यथा संभव आर्थिक मदद करबाक घोषणा केलनि। वसई-विरार महानगर पालिका के उपमहापौर श्री उमेश नाइक कार्यक्रम म' पहुँच श्री ललन चौधरी लेल हरसंभव मदद करबाक आश्वासन देलनि संगहि दर्शक सभ क' मदद करबाक सेहो अनुरोध केलनि।
अपने क' बता दी कि "सुच्चा मैथिल" मिथिलाक संस्कृति केँ रक्षार्थ लेल बनाओल गेल एक सामाजिक संगठन थीक, जाहि केँ द्वारा सामाजिक काजक संगे संग लोग सभ क' मैया जानकी केँ जन्म स्थली मिथिलाक संस्कृति सँ अवगत कराओल जायत अछि। सुच्चा मैथिल संगठन केँ वरिष्ठ सदस्य रामनरेश शर्मा, मदन शर्मा, मिथिलेश शर्मा, राजकुमार विश्वकर्मा, चन्दन शर्मा, प्रकाश कमती, सुशील मंडल, दीपक शर्मा, अशोक साहू, विजय शर्मा, विजय महतो, संतोष शर्मा, लालबाबू शर्मा, दिगम्बर शर्मा आर आन बहुत रास सदस्य भविष्य म' मानव हितार्थ एहि तरहक काज करबाक प्रतिबद्धता दोहरेलनि।


text:
International Journal of Advanced Academic Studies
2020, Vol. 2, Issue 3, Part G
मैथिली उपन्यासक चरित्र-चित्रण: एक अध्ययनAuthor(s):
डाॅ. भागवत मंडलAbstract:
उपन्यासक छओ प्रमुख भेद मे दोसर प्रमुख तत्व थीक, ‘चरित्र-चित्रण’। वेकन उपन्यासकें गद्यमय कल्पित आख्यान द्वारा जीवनक व्याख्या मानैत छथि। कथा मे चरित्रक कोनो अंश मात्रक झलक भेटैत अछि। उपन्यासक महत्व सम्पूर्ण चित्रक उदघाटन मे रहैत अछि। उत्म उपन्यास कोनो कल्पित व्यक्तिक जीवनी होइत अछि। जखन ओकर जीवनी पूर्ण भए जाइत अछि। तखन ओ स्रष्टा सदृश यथार्थ बनि जाइत अछि। उपन्यासकार वस्तु जगत सँ आवश्यकता अनुसार सामग्री ग्रहण करैत अछि।Pages: 507-508 | Views: 483 | Downloads: 202Download Full Article: Click Here
How to cite this article:
डाॅ. भागवत मंडल. मैथिली उपन्यासक चरित्र-चित्रण: एक अध्ययन. Int J Adv Acad Stud 2020;2(3):507-508.


text:
दरभंगा। आनंदबाग पैलेस क दरबार हॉल मे प्रवेश करैत केकर कंठ स शब्द गीत बनि कए नहि फूटि पडत। हम की, कोनो कलाकार एहि ठाम आबि कए वशीभूत भ जाएत। इ उदगार अछि सुप्रसिद्ध लोक गायिका मालिनी अवस्थी क। मालिनी दरभंगा मे ईटीवी क लोकप्रिय कार्यक्रम फोक जलवा क ऑडिशन लेबा लेल आयल छथि। पत्रकार संग गप करैत मालिनी अवस्थी कहलथि जे दरभंगा त संगीत क पीठ अछि, ओहि पर स मैथिली क मिठास एहि दरबार हॉल क वातावरण मे घुलिकए एकटा अलग प्रकारक खुशबू स ककरो सराबोर करबा लेल काफी अछि। इ त एहन जगह अछि जाहि ठाम बेसुरा त सुर मे भ जाएत। एहि ठाम गायब अपने आप मे काफी अछि…ओ कहलथि जे ओ अवध स एलीह अछि आ मिथिला त माता सीता क जन्म भूमि छी। अवध आ मिथिला क पुरान सम्बन्ध अछि। ओ एहि संबंध कए लोक गीत क माध्यम स आओर प्रगाढ़ बनेबाक प्रयास क रहल छथि। मालिनी आदि कवि विद्यापति कए नमन सेहो केलथि। मालिनी राज दरभंगा क संगीत प्रेम आ एहि ठामक संगीत घराना कए संगीत कए आगू बढेबा मे देल गेल योगदान क सराहना केलथि। ओ दरभंगा क संगीत घराना क दुनिया भरि मे पसरल ख्याति क बारे मे सेहो कहलथि। ओ मिथिला आ कामेश्वर सिंह संस्कृत विश्वविद्यालय क विशाल परिसर कए देखि क राज दरभंगा क सरोकार कए मुक्त कंठ स सराहना केलथि। मालिनी कहलथि जे ओ बहुत दिन स दरभंगा एबाक इच्छा रखैत छलीह, मुदा आइ जा कए हुनकर इच्छा पूर्ण भेल। ओ कहलथि जे दरभंगा ओ बेर बेर एबा लेल तैयार छथि। एकटा सवाल क उत्तर मे ओ कहलथि जे कोनो भाषा फूहड़ नहि होइत अछि, अपन व्यावसायिक मतलब लेल किछु लोक ओकरा मे फूहड़पन आनि दैत अछि। एकरा लेल केवल कलाकार दोषी नहि अछि। ऑडिशन मे नवोदित गायक-गायिका सब भाग लेबा लेल भोर स कतार मे लागि गेल छलथि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
न्यूज रूम आ अन्य व्यवस्था लेल मांगल गेल रिपोर्ट, दू दशक बाद पूरा होइत सपना
दरभंगा/नई दिल्ली । आब लोक कए आकाशवाणी क दरभंगा केंद्र स सेहो समाचार सुनबा लेल भेट सकैत अछि। एकरा लेल महानिदेशालय पहल शुरू करि देलक अछि। महानिदेशालय 11वीं पंचवर्षीय योजना मे सात क्षेत्रीय समाचार एकांश स्थापित करबाकनिर्णय लेलक अछि। जाहिमे पुंज, जोधपुर, राजकोट, विशाखापट्टनम, संभलपुर आ पासीघाट क संग दरभंगा सेहो शामिल अछि। आकाशवाणी महानिदेशालय, दिल्ली क अभियंत्रण निदेशक एके दीक्षित आकाशवाणी दरभंगा केंद्र कए पत्र लिखकए एकरा लेल रिपोर्ट मंगलथि अछि। श्री दीक्षित न्यूज रूम आ न्यूज आन फोन रूम क लेल 24 वर्गमीटर क दूटन कोठली क लेल 48 वर्गमीटर जगह क उपलब्धता क संगहि समाचार एकांश क लेल विद्युत सहित अन्य खर्च क संभावित ब्योरा सेहो मंगलथि अछि। श्री दीक्षित पूरा रिपोर्ट अतिशीघ्र पठेबाक निर्देश देलथि अछि। एहि संबंध मे पूछला पर आकाशवाणी दरभंगा क प्रभारी केंद्र अभियंता आईडी ठाकुर कहलाह जे पत्र क आलोक मे जानकारी दिल्ली पठाउल जा रहल अछि।
उल्लेखनीय अछि जे 2 फरवरी, 1976 कए दरभंगा मे आकाशवाणी केंद्र क स्थापना क बाद स मिथिलावासी एहि ठाम स मैथिली मे समाचार प्रसारित सुनबाकसपना देखैत छथि। एकरा लेल विभिन्न संगठन क दिस स समय-समय पर आवाज सेहो उठल। करीब दू दशक बाद ‘मैथिली संवादÓ क नाम स समाचार क प्रसारण त आरंभ भेल हुआ, मुदा एकर प्रसारण मात्र एहि ठाम स शुरू भ सकल। दरभंगा मे समाचार यूनिट नहि रहबाक कारण पटना मे न्यूज तैयार करि ओतहि स ‘ई आकाशवाणी दरभंगा थिकÓ उद्घोषणा क संग ‘मैथिली संवादÓ प्रतिदिन पढ़ल जा रहल अछि। एकरा दरभंगा केंद्र रिले कए प्रसारित करैत अछि। समाचार एकांश क स्थापना क बाद खबर एतहि तैयार करि प्रसारित भ सकत। संगहि प्रसारित होइवाला समाचार क संख्या आ अवधि क सेहो विस्तार भ सकत।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 6 मार्च 2012
एहन रंग लगाबू
तs एहन रंग लगाबू
जाहि सँ
लाल भs जाए नवका उज्जर साड़ी हे सखी ,एहन रंग लगाबू जाहि सँ ,
हरियर भs जाए बंजर परती हे सखी, एहन रंग लगाबू जाहि सँ ,
पियर भs जाए गरीबक बेटी कए हाथ हे सखी ,एहन रंग लगाबू जाहि सँ ,
कारी भs जाए दहेज लेबs बला कए मुँह
भ्रष्टाचारी अत्याचारी इज्जत बेचै बला कए मुँह हे सखी, एहन रंग लगाबू जाहि सँ ,
गुलाबी भs जाए बाल मजदुरक गाल हे सखी, एहन रंग लगाबू जाहि सँ ,
नीला भs जाए अंबर अनंत हे सखी, एहन रंग लगाबू जाहि सँ ,
बहि जाए बेमौसम बसंत हे सखी, एहन रंग लगाबू जाहि सँ ,
आम जनता खास भs जाए हे सखी, एहन रंग लगाबू जाहि सँ ,
राति कs चैन सँ मिठगर नीन आबैए अमित मिश्र


text:
महेन्द्रजी के बचपने सं गीत- संगीत मे बेसि रुचि छलन्हि. पटना के बीएन कॉलेज सं ग्रेजुएशन कएला के बाद संगीत सं जुड़ल सं रहला मुदा सरकारी नौकरी मे चलि गेलाह आओर 2005 मे रिटायर भेलाह. रंगमंच... फिल्म... टेलीफिल्म सभ सं जुड़ल रहलाह. सांस्कृतिक समारोह मे बढ़ि चढ़ि कs हिस्सा लेलाह. मैथिली फिल्म ममता गाबय गीत आओर बसही टोल मे महेन्द्र जी गाना गाबय के अलावा अभिनय सेहो कएलाह. हिनकर गीत सभ गाम घर मे काफी लोकप्रिय छनि. हिनकर गीत मे चंद्रमा उतरल गगन सं सभ सं लोकप्रिय अछि. महेन्द्र जी करीब 40 साल धरि गायकी ओर अभियन सं जुड़ल रहलाह. मैथिली संगीत मे सेहो जोड़ी बना एकटा नया चलन शुरू कएलखिन्ह. रवीन्द्र जी के संग हिनकर जोड़ी काफी हिट भेलन्हि. हिनका रवीन्द्र-महेन्द्र के रूप मे जानल जाय छलन्हि. मैथिली गीत संगीत के लोकप्रिय बनाबय मे हिनकर काफी योगदान रहलन्हि. जगह...जगह विद्यापति पर्व समारोह करौलखिन्ह जाहि सं लोक के मैथिली गीत संगीत के प्रति रुझान बढ़लन्हि. महेन्द्र जी दरभंगा आओर पटना रेडियो स्टेशन सं सेहो जुड़ल रहलाह. ओ मैथिलीक विकास के लेल काफी कुछ करय चाहय छलखिन्ह. हुनकर इच्छा छलन्हि जे दरभंगा... मधुबनी मे मैथिली फिल्म निर्माणक काज शुरू होय. बेसि सं बेसि लोक एहि क्षेत्र मे आबैथ. मुदा हुनकर ई इच्छा अखन धरि पूरा नहिं भेलन्हि...आशा करबाक चाही जे अगर मिथिला राज्यक बात पटरी पर आएत त हिनकर सपना सार्थक रूप लेत.
महेन्द्र जी पिछला किछ दिन सं बीमार चलि रहल छलखिन्ह आ हिनकर किडनी खराब भ गेल छलन्हि. हिनकर मृत्यु के खबर सं मैथिल लोक सभ स्तब्ध छथिन्ह. हिनकर मृत्यु के खबर सं कि बड़का...कि छोटका...नैना बुतुर सभ गोटे दुखी छथिन्ह. लोक सभ अपन- अपन शोक...संवेदना व्यक्त कs रहल छथिन्ह.


text:
पन्द्रहम लोकसभा भंग कएल गेल. देशमे कुल पाँच सय तैंतालिसटा लोकसभा क्षेत्रमे करीब अस्सी करोड़सँ अधिक मतदाता अपन जनादेश सुनौलनि. नरेन्द्र मोदीक नेतृत्वमे राष्ट्रीय जनतांत्रिक गठबंधन अभूतपूर्व जनसमर्थनक संग केंद्रीय सत्ता प्राप्त केलक आ आगामी पाँच साल धरि देशक कमान अपना हाथमे लेलक. एहि चुनावक एकटा विशिष्ट बात इहो रहल जे 1984ई.क बाद देशमे पहिल बेर कोनो एक राजनीतिक दलकेँ पूर्ण बहुमत भेटलैक अछि. भाजपा आमचुनावमे अभूतपूर्व प्रदर्शन करैत कुल 282 टा लोकसभा क्षेत्रमे विजय प्राप्त केलक.
देशक इतिहासमे ई पहिले घटना थिक जे कोनो गैर-कॉन्ग्रेसी दलकेँ एतेक पैघ जनसमर्थन भेटलैक अछि. जानकार लोकनिक मानब छनि जे ई अपार जन-समर्थन पछिला सरकरक अकर्मण्यताक प्रति प्रतिक्रिया मात्र नहि थिक बल्कि मोदी सरकारसँ आशा-अपेक्षाक प्रतीक थिक. एहनामे नव सरकारपर जवाबदेही बढ़ि गेल अछि जे ओ सवा सय करोड़ भारतवासीक आशा-आकांक्षाक पूर्ति करय. भारतकेँ सामाजिक-आर्थिक-सामरिक दृष्टिकोणसँ सबल बनाबय आ विकासशील राष्ट्रसँ विकसित राष्ट्र केर श्रेणीमे आनय.
देशक इतिहासमे ई पहिले घटना थिक जे कोनो गैर-कॉन्ग्रेसी दलकेँ एतेक पैघ जनसमर्थन भेटलैक अछि. जानकार लोकनिक मानब छनि जे ई अपार जन-समर्थन पछिला सरकरक अकर्मण्यताक प्रति प्रतिक्रिया मात्र नहि थिक बल्कि मोदी सरकारसँ आशा-अपेक्षाक प्रतीक थिक. एहनामे नव सरकारपर जवाबदेही बढ़ि गेल अछि जे ओ सवा सय करोड़ भारतवासीक आशा-आकांक्षाक पूर्ति करय. भारतकेँ सामाजिक-आर्थिक-सामरिक दृष्टिकोणसँ सबल बनाबय आ विकासशील राष्ट्रसँ विकसित राष्ट्र केर श्रेणीमे आनय.
तेरहम लोकसभा अंतर्गत अटल बिहारी बाजपेयीक नेतृत्वमे मिथिलाक कल्याण लेल अनेक निर्णय लेल गेल छल. यथा- कोसी पर पुल निर्माण, मैथिली भाषाकेँ संविधानक आठम अनुसूचिमे स्थान आदि. एहि निर्णय केर बाद तत्कालीन एनडीए सरकारकेँ मिथिलामे आगामी चुनावमे जनसमर्थन भेटबाक अपेक्षा सेहो छलैक मुदा, २००४ केर चुनावमे तकर विपरीत मिथिला क्षेत्रमे एनडीए जनता द्वारा नकारल गेल. बाढ़ि आ रौदीक मारल, विपन्नताक पछाड़ल मैथिल मतदाताकेँ कॉन्ग्रेसक नेतृत्वमे यूपीए गठबंधनमे नव आशाकिरण देखेलन्हि मुदा, अगिला दस बरख धरि फेर ठकल गेलाह. २००४मे एनडीएक हारि देशक चुनावी विश्लेषक लेल एखनो एकटा अप्रत्याशित घटना बनल अछि.
कतेको लोकक मानब छनि जे बाजपेयी सरकार देशकेँ विकासक पटरीपर सुव्यवस्थित ढंगसँ आगाँ बढ़ेबामे सफल भेल छलाह जे यूपीए'क कार्यकालमे पुनः पटरीसँ उतरि जकाँ गेल. तखन एहिबेरक चुनावमे मिथिलाक मतदाता लोकनि नहि चुकलाह. देशक जनमतकेँ अकानति नरेन्द्र मोदीक प्रति विश्वास जनौलनि अछि आ नव सरकारसँ विकासक आशा लगौलन्हि अछि. एहि जनसमर्थनक बदला मैथिलकेँ अपेक्षा छनि जे ई नवका सरकार हुनकर दरिद्रता दूर करबामे सफल होयत. मिथिलाक सामाजिक-सांस्कृतिक गरिमा पुनः स्थापित होयत. बाढ़ि आ रौदीसँ मिथिला मुक्ति पाओत. करीब पाँच करोड़ मैथिल मतदाता मोदी सरकारसँ की अपेक्षा रखैत अछि?
सरकारकेँ, मिथिलाक कोन-कोन एहन मुद्दा छैक जकर प्राथिमिकताक संग निवारण करबाक चाही, तकर एकटा संक्षिप्त विवरण निम्नलिखित अछि:
कतेको लोकक मानब छनि जे बाजपेयी सरकार देशकेँ विकासक पटरीपर सुव्यवस्थित ढंगसँ आगाँ बढ़ेबामे सफल भेल छलाह जे यूपीए'क कार्यकालमे पुनः पटरीसँ उतरि जकाँ गेल. तखन एहिबेरक चुनावमे मिथिलाक मतदाता लोकनि नहि चुकलाह. देशक जनमतकेँ अकानति नरेन्द्र मोदीक प्रति विश्वास जनौलनि अछि आ नव सरकारसँ विकासक आशा लगौलन्हि अछि. एहि जनसमर्थनक बदला मैथिलकेँ अपेक्षा छनि जे ई नवका सरकार हुनकर दरिद्रता दूर करबामे सफल होयत. मिथिलाक सामाजिक-सांस्कृतिक गरिमा पुनः स्थापित होयत. बाढ़ि आ रौदीसँ मिथिला मुक्ति पाओत. करीब पाँच करोड़ मैथिल मतदाता मोदी सरकारसँ की अपेक्षा रखैत अछि?
सरकारकेँ, मिथिलाक कोन-कोन एहन मुद्दा छैक जकर प्राथिमिकताक संग निवारण करबाक चाही, तकर एकटा संक्षिप्त विवरण निम्नलिखित अछि:
कृषि-विकास ओ जल-प्रबंधन:
अनेक छोट-पैघ नदीसँ आच्छादित मिथिलामे अथाह जलस्रोत अछि. मुदा, इएह जलस्रोत आइ मिथिलाक शोक बनल अछि. वैज्ञानिक रीतिएँ जल-प्रबंधनक अभावमे एतुका कृषि-व्यवस्था रौदी-दाही'क चपेटमे पड़ल अछि. माछ-मखानक उद्योग मृतप्राय अछि. मिथिलाक जल-संसाधनकेँ जँ सुव्यवस्थित योजनान्तर्गत वैज्ञानिक प्रबंधनसँ सहेजल जाए त' एतय कृषि,मत्स्य उद्योगक विकासक संगहि पन-बिजली उत्पादनक मार्ग सेहो प्रशस्त होयत. मोदी सरकार नदी-जोड़ परियोजनाकेँ आगाँ बढ़ाय देशमे सिंचाई ओ पेयजल व्यवस्थाकेँ सुदृढ़ करबाक सपना आमजनकेँ देखौलक अछि तेँ मिथिलाक लोककेँ सेहो अपेक्षा छैक जे एहि क्षेत्रक जल-सम्पदाक कुशल प्रबंधन दिस नव-निर्वाचित केन्द्रिय सरकार ठोस डेग बढ़ाओत आ अगिला पाँच बरखमे तत्परताक संग एहि समस्याक समाधान ताकत. गंडकसँ कोसीक मध्य जँ नदी सभक पानिकेँ वैज्ञानिक ढ़ंगसँ "चैनलाइज (Channelize) कएल जाए त' मिथिला माछ आ तरकारीक उपजामे रिकॉर्ड स्थापित क' सकैत अछि. कृषि आधारित एहि भू-भागमे वैज्ञानिक ढंगसँ खेती लेल एतुका किसानकेँ प्रोत्साहित ओ प्रशिक्षित करब सेहो आवश्यक अछि. तेँ पूर्वी मिथिला क्षेत्रमे कृषि विश्वविद्यालयक स्थापनाक खगता सेहो अछि.
शिक्षाः
इतिहास प्रमाण अछि जे मिथिला अदौंसँ शिक्षाक प्रमुख केन्द्र छल. एतय एकसँ एक बढ़िक' विद्वान भेलाह जे अपन विद्वतासँ जग-प्रसिद्धि पौलनि. मिथिलामे लोक बाहरसँ सेहो अध्ययनक हेतु अबैत छल. मुदा, आजादीक सरसठि साल पछाति आइ मिथिलाक करीब चालीस प्रतिशत आबादी अशिक्षित अछि. ताहूसँ बढ़ि एतय वैज्ञानिक ओ आधुनिक शिक्षाक घोर अभाव अछि. एतुका युवा उच्च शिक्षाक लेल देशक अन्य प्रान्तमे पलायन करबा हेतु बाध्य छथि. एहि दुर्व्यवस्थासँ एतुका मानव-संसाधन'क समुचित विकास नहि भ' सकल अछि. मिथिलाक सात करोड़ मैथिल समाजकेँ मोदी सरकारसँ अपेक्षा छनि जे एतहु आब आधुनिक ओ रोजगारोन्मुखी शिक्षा व्यवस्था उपलब्ध कराओल जाएत. आइ मिथिलाक विस्तृत भूगोल ओ जनसंख्याकेँ देखैत आवश्यक अछि जे एतय आइआइएम (IIM- केंद्रीय मिथिलामे), आइआइटी (IIT-पूर्वी मिथिलामे) आ एनआइटी'क (NIT-दक्षिण मिथिलामे) स्थापना हो.दरभंगा स्थित संस्कृत विश्वविद्यालयकेँ केंद्रीय विश्वविद्यालयक मान्यता देल जाए. संगहि जहिना किशनगंजमे पछिला सरकार द्वारा अलीगढ़ विश्वविद्यालयक केन्द्र स्थापित कएल गेल तहिना केन्द्रिय मिथिलामे वा पश्चिम मिथिलामे बनारस हिन्दु विश्वविद्याल ( BHU)क केन्द्र स्थापित कएल जाए. प्रत्यके अनुमंडल स्तरपर केंद्रीय विद्यालक समतुल्य विद्यालय स्थापनासँ एहि क्षेत्रक शिक्षा व्यवस्थाक गुणवत्तामे परिवर्तन आबि सकैत अछि. शिक्षा जगतमे मिथिलाक गरिमा पुनर्स्थापित करबा निमित्त राज्य ओ केन्द्र सरकारक सम्मिलित प्रयास करब आवश्यक अछि. शिक्षा व्यवस्थामे सुधार भेलासँ मैथिल युवक अपन प्रतिभाक बलपर भारतक भाग्य बदलबाक क्षमता रखैत छथि.
स्वास्थ्यः
बिहार देशक सभसँ अविकसित प्रान्तमेसँ एक अछि. ताहूमे बिहारक सर्वाधिक अविकसित जिला मिथिला क्षेत्रमे अछि. स्पष्टतः एतय आधारभूत संरचना ओ मूलभूत सुविधाक घोर अभाव अछि. कुपोषण आ प्रदुषित पेयजल'क कारणे एहि क्षेत्रक आबादी अनेक तरहक रोगसँ ग्रस्त अछि. कालाजार आ जापानी ज्वर प्रलय मचौने अछि. संगहि लचर स्वास्थ्य व्यवस्थासँ मिथिला त्रस्त अछि. एतुका अस्पतालक हालति बदतर अछि. लोक इलाज करेबा हेतु राज्यसँ बाहर जेबाक लेल विवश छथि. जिनका खर्च नहि जुमैत अछि से इलाजक अभावमे असामयिक मृत्युक शिकार होइत छथि. नव सरकारकेँ मिथिलाक स्वास्थ्य व्यवस्थामे सुधार करबाक हेतु राज्य सरकारक संग तत्परताक संग प्रयास करबाक चाही. संगहि, मिथिलाक सभसँ पैघ अस्पताल, डीएमसीएच (DMCH) केर कायाकल्प हो जाहिसँ एतय आधुनिक स्वास्थ्य सुविधा उपलब्ध हो आ लोककेँ राज्यसँ बाहर नहि जाय पड़नि. एकर अलावे भागलपुर वा पुर्णियामे एम्स (AIIMS) स्तर केर अस्पतालक सुविधा उपलब्ध कराओल जेबाक खगता अछि. ग्रामीण स्वास्थ्य मिशनकेँ आर प्रभावी ढ़ंगसँ लागू करबाक दरकार सेहो अछि. स्वास्थ्य बीमाक सुविधा हरेक जन-सामान्यकेँ प्राप्त हो ताहि दिस सेहो सचेष्ट रहबाक आवश्यकता अछि.
सड़क एवं परिवहनः
हालाँकि पछिला किछु बरखमे मिथिले नहि अपितु पूरा बिहारमे सड़क'क स्थितिमे सुधार भेल अछि तथा नेटवर्क विस्तार भेल अछि मुदा, एखनो मिथिलाक परिवहन व्यवस्थामे सुधारक अनेक गुंजाइश अछि. एखनो सुदूर मिथिलाक बहुत पैघ आबादी पुल-पुलिया ओ सड़कक अभावमे बेहाल अछि. अतः ग्रामीण परिवहन व्यवस्थाक सुधार हेतु प्रधानमंत्री ग्राम सड़क योजनाकेँ आर विस्तार देबाक आवश्यकता अछि. संगहि मिथिलाक लोककेँ नव सरकारसँ आस छैक जे अगिला पाँच बरखमे मिथिला क्षेत्रक सभ प्रमुख रेलमार्ग केर विद्युतिकरण भ' जाएत. समस्तीपुर-दरभंगा रेललाइन केर दोहरीकरण सेहो परम आवश्यक भ' गेल अछि. सकरी-फारबिसगंज रेल परियोजना शीघ्रहि पूर्ण होयत तकरो आस लागल अछि. पर्यटन ओ सामरिक दृष्टिकोणसँ महत्वपूर्ण क्षेत्र रहितहुँ मिथिलामे हवाई यात्रा'क सुविधा नहि अछि. मोदी सरकारसँ मिथिलाक लोक अपेक्षा करैत छथि जे मुझफ्फरपुर, पूर्णिया आ भागलपुर या दरभंगासँ सार्वजनिक वायू-परिवहनक सुविधा उपलब्ध कराओल जाए.
उद्योग एवं व्यापारः
मिथिलाक अर्थव्यवस्था कृषि आधारित अछि. एहि क्षेत्रक आर्थिक विकास लेल आवश्यक अछि जे कृषि-उत्पादनक बढ़ोत्तरीक संगहि उपजाक भण्डारण ओ विपणन केर समुचित व्यवस्था हो. अतः मिथिलाक हरेक जिलामे फूड-पार्क एवं सम्पूर्ण मिथिलामे कमसँ कम पाँच जगह मेगा फूड-पार्क केर स्थापना कएल जाए. खाद्य-प्रसंस्करण आधारित उद्योगकेँ बढ़ावा देल जाए. सर्वोपरि जे एहि क्षेत्रक बंद पड़ल चीनी मिलकेँ तत्काल चालू करबाक हेतु आवश्यक नीतिगत बदलाव कएल जाए. ज्ञात हो जे मिथिलाक कतेको चीनी मिलक उत्पादन केन्द्र ओ राज्य सरकारक मध्य एथनॉल उत्पादनक विवादक चलतेँ अटकल अछि. बरौनीक फर्टीलाइजरक पुनर्परिचालन सेहो मिथिलाक अर्थव्यवस्थाक स्वरूपमे क्रांतिकारी परिवर्तन आनि सकैत अछि. सिल्क उद्योगसँ जुड़ल बुनकरकेँ समुचित सुविधा ओ बाजार उपलब्धतासँ मिथिलामे वस्त्र-उद्योगक एकबेर फेर बाट प्रशस्त होयत. उद्योगक विकास लेल विद्युत आपुर्ति सेहो आवश्यक अछि. अतएव मिथिलाक बिजली कारखानाक क्षमता विस्तारक संगहि कोल-लिंकेजक सुलभता हो. एतुका हस्तशिल्प, ओ चित्रकलाकेँ विश्व-बाजारमे प्रचारित कएल जाए. लघु एवं मध्यम उद्योगकेँ आर्थिक प्रोत्साहन भेटय.
कला, संस्कृति, एवं पर्यटनः
मिथिलाक कला एवं सांस्कृतिक वैशिष्ट्य ककरोसँ छपित नहि अछि. मिथिला चित्रकला विश्वमे नाओं केने अछि. आब एकरा वाणिज्यिक दृष्टिकोणसँ बढ़ायब जरूरी अछि. मोदी सरकार एहि दिस डेग उठायत से मैथिलकेँ आस छनि. जँ एतुका चित्रकलाकेँ बाजारसँ जोड़ि देल जाए त' हजारो कलाकारक भाग्य बदलि सकैए. मिथिलामे पर्यटन अपार संभावना अछि मुदा, आधारभूत संरचना ओ मूलभूत सुविधाक अभावमे एतय अद्यावधि पर्यटन उद्योगक विकास नहि भ' सकल अछि. मोदीक चुनाव प्रचारमे पर्यटन स्थलक विकास एकटा प्रमुख मुद्दा छल. अतः मैथिल मतदाता लोकनि सेहो आशावान छथि जे मिथिलामे रामायण सर्किट निर्माण ओ अन्य पर्यटन स्थलक विकास कएल जाएत. गंगा नदीक सफाई मोदी सरकारक प्रमुख एजेण्डामे शामिल अछि. अतः अपेक्षा अछि जे सिमरिया, सुल्तानगंज भागलपुर आदि स्थानपर गंगा घाटक पर्यटनक दृष्टिकोणसँ विकास कएल जाएत. भाजपाक घोषणापत्रमे एकसय नव शहरक विकास योजना शामिल कएल गेल अछि. मिथिलामे शहरीकरण नगण्य अछि तेँ एहि क्षेत्रक शहर सभक सुनियोजित विकास भेनाइ परम आवश्यक अछि. आशा कएल जा सकैए एहि नवका शहरमे मिथिलाक भागलपुर, मुझफ्फरपुर, दरभंगा, सहरसा, आदि जगह सेहो शामिल होयत.
पूर्वमे दरभंगा राजक अत्याधुनिक साज-सज्जासँ पूर्ण सैलुन बरौनीसँ दरभंगा धरि चलैत छल जे प्राप्त सुचनानुसार आब नष्ट भ' चुकल अछि. भारत सरकारक रेल-मंत्रालयसँ मिथिलाक जनता अपेक्षा राखत जे मिथिलाक कला, संस्कृति, संगीत, इतिहास ओ लोक-व्यवहारकेँ प्रदर्शित करैत बरौनीसँ सीतामढ़ीधरि पर्यटक ट्रेनक परिचालन आरंभ कएल जाए. संगहि जयनगर-जनकपुरक मध्य परिचालित रेलसेवाकेँ सेहो पर्यटनक दृष्टिकोणसँ विकसित कएल जाए. मिथिलामे पर्यटन उद्योग लाखो लोककेँ रोजगार प्रदान करबाक क्षमता रखैत अछि. भारत सरकारक सूचना एवं प्रसारण मंत्रालय मैथिली भाषा-भाषी क्षेत्रक विशालता ओ मैथिलीक समृद्ध इतिहासक सम्मान करैत दूरदर्शनक मैथिली चैनल खोलय. आकाशवाणी दरभंगाकेँ पूर्णतः मैथिली भाषाक रेडियो चैनल घोषित कएल जाए. एहिसँ मिथिलाक लोकसंगीत ओ मैथिली सिनेमाजगतकेँ बढ़ावा भेटत.
विशेष-पैकेज आ कौशल-विकासः
बिहार सरकार आइ कतेको बरखसँ विशेष राज्यक मान्यता आ राज्य लेल विशेष पैकेज केर मांग क' रहल अछि. नरेन्द्र मोदी अपन चुनाव प्रचारमे बिहारकेँ विशेष राज्यक दर्जाक संगहि पचास हजार करोड़ टाकाक विशेष पैकेज केर बात कहने छथि. मुदा, पछिला किछु बरखमे बिहार सरकार केर मिथिलाक प्रति जे रूखि रहल अछि ताहिसँ मैथिल मतदाता अपनाकेँ उपेक्षित बूझि रहल छथि. मगध आ मिथिलाक विकासमे क्षेत्रिय विषमता प्रतीत होइत अछि. अतः मैथिल चाहैत अछि जे मोदी सरकार बिहारक लेल विशेष पैकेज केर घोषणा अतिशीघ्र करय संगहि एहि पैकेज केर उपयोग मात्र राज्य सरकारक विवेक पर नहि छोड़ल जाए अपितु क्षेत्रिय असमानता आ पिछड़ापनकेँ ध्यानमे रखैत योजनागत रूपमे देल जाए. जाहिसँ मिथिलाक जनता केर संग कोनो तरहक भेदभाव नहि हो.
रोजी-रोजगारक खोजमे मैथिल युवक पलायन लेल आइ विवश छथि. मैथिल युवाकेँ मिथिलेमे रोजी-रोजगार भेटय ताहि हेतु ओकर कौशल-विकास सेहो आवश्यक अछि. संयोगसँ युवा लोकनिक कौशल-विकास (Skill Development) मोदी सरकारक प्राथमिकता कहल जाइछ. अतः मिथिलाक युवक एहन तरहक कोनो योजनासँ खास लाभ प्राप्त करताह आ अपनहि गाम-घरमे रोजगार पौताह तकर समुचित व्यवस्था दिस नव केन्द्रिय सरकारसँ ठोस डेगक अपेक्षा मिथिला रखैत अछि.
राज्य पुनर्गठन आयोगः
आइ करीब पचास बरखसँ पृथक मिथिला राज्य आंदोलन चलि रहल अछि. देशक आन-आन भागमे जेना-अलग विदर्भ, गोरखालैण्ड, बुंदेलखण्ड आदि राज्य गठनक मांग स्थानीय लोक कए रहल छथि आ आंदोलनरत छथि. जेनाकि भाजपा अपन घोषणापत्र केर माध्यमसँ छोट-छोट राज्यक गठन पर सहमति जनौलक अछि तेहनामे मोदी सरकारसँ मिथिलाक जनता प्रबल आशा रखैत अछि जे ओ पृथक मिथिला राज्यक निर्माणक दिशामे ठोस पहल करत आ अगिला पाँच बरखक अभ्यंतर मिथिलाक आकांक्षानुरूप, क्षेत्र सर्वांगीण विकास हेतु आवश्यक मिथिला राज्यक गठन करत. मोदी सरकारकेँ विभिन्न क्षेत्रक जनमानसक भावनाकेँ सम्मान करैत तत्काल राज्य पुनर्गठन आयोगक गठन करबाक चाही आ मिथिला समेत अन्य छोट राज्यक मांग पूर्ति हेतु योजनाबद्ध रूपेँ काज करबाक चाही.
मिथिला नेपाल आ बंगलादेशक सीमावर्ती इलाका अछि. अतः सामरिक दृष्टिकोणसँ सेहो एकर विशिष्ट महत्व छैक. हालमे जाहि तरहेँ मिथिला क्षेत्र आतंगवादक गढ़ केर रूपमे उद्घाटित भेल अछि ताहिसँ केन्द्र सरकारपर दायित्व बनैछ जे एहि क्षेत्रक अंतर्राष्ट्रीय सीमावर्ती इलाकापर पहरेदारी चुस्त कएल जाए. संगहि केन्द्र-राज्यक बीच आर सहयोगक वातावरण स्थापित करैत मनरेगा, शिक्षाक अधिकार आ खाद्य सुरक्षा कानून, आदि जन-कल्याणक योजनाकेँ प्रभावी ढ़ंगसँ कार्यान्वित कएल जाए. जँ एहि क्षेत्रक जन-प्रतिनिधि लोकनि क्षेत्रिय अस्मिताकेँ ध्यानमे रखैत दलगत राजनीतिसँ उपर उठि उपरोक्त विन्दु सभपर विचार करताह आ तदनुरूप योजना निर्माण कए कार्यान्वित करताह त' अगिला पाँच बरखमे मिथिलाक कायाकल्प भ' सकैत अछि. आवश्यक इहो अछि जे आम मैथिल एहि मध्य जाति ओ सम्प्रदायसँ उपर, अपन जनप्रतिनिधिकेँ मिथिलाक समस्यापूर्ति लेल कोन तरहेँ बाध्य करैत छथि.
— चन्दन कुमार झा
राज्य पुनर्गठन आयोगः
आइ करीब पचास बरखसँ पृथक मिथिला राज्य आंदोलन चलि रहल अछि. देशक आन-आन भागमे जेना-अलग विदर्भ, गोरखालैण्ड, बुंदेलखण्ड आदि राज्य गठनक मांग स्थानीय लोक कए रहल छथि आ आंदोलनरत छथि. जेनाकि भाजपा अपन घोषणापत्र केर माध्यमसँ छोट-छोट राज्यक गठन पर सहमति जनौलक अछि तेहनामे मोदी सरकारसँ मिथिलाक जनता प्रबल आशा रखैत अछि जे ओ पृथक मिथिला राज्यक निर्माणक दिशामे ठोस पहल करत आ अगिला पाँच बरखक अभ्यंतर मिथिलाक आकांक्षानुरूप, क्षेत्र सर्वांगीण विकास हेतु आवश्यक मिथिला राज्यक गठन करत. मोदी सरकारकेँ विभिन्न क्षेत्रक जनमानसक भावनाकेँ सम्मान करैत तत्काल राज्य पुनर्गठन आयोगक गठन करबाक चाही आ मिथिला समेत अन्य छोट राज्यक मांग पूर्ति हेतु योजनाबद्ध रूपेँ काज करबाक चाही.
मिथिला नेपाल आ बंगलादेशक सीमावर्ती इलाका अछि. अतः सामरिक दृष्टिकोणसँ सेहो एकर विशिष्ट महत्व छैक. हालमे जाहि तरहेँ मिथिला क्षेत्र आतंगवादक गढ़ केर रूपमे उद्घाटित भेल अछि ताहिसँ केन्द्र सरकारपर दायित्व बनैछ जे एहि क्षेत्रक अंतर्राष्ट्रीय सीमावर्ती इलाकापर पहरेदारी चुस्त कएल जाए. संगहि केन्द्र-राज्यक बीच आर सहयोगक वातावरण स्थापित करैत मनरेगा, शिक्षाक अधिकार आ खाद्य सुरक्षा कानून, आदि जन-कल्याणक योजनाकेँ प्रभावी ढ़ंगसँ कार्यान्वित कएल जाए. जँ एहि क्षेत्रक जन-प्रतिनिधि लोकनि क्षेत्रिय अस्मिताकेँ ध्यानमे रखैत दलगत राजनीतिसँ उपर उठि उपरोक्त विन्दु सभपर विचार करताह आ तदनुरूप योजना निर्माण कए कार्यान्वित करताह त' अगिला पाँच बरखमे मिथिलाक कायाकल्प भ' सकैत अछि. आवश्यक इहो अछि जे आम मैथिल एहि मध्य जाति ओ सम्प्रदायसँ उपर, अपन जनप्रतिनिधिकेँ मिथिलाक समस्यापूर्ति लेल कोन तरहेँ बाध्य करैत छथि.
— चन्दन कुमार झा
(ई लेख मोदी सरकार एलाक अवसर पर लिखल गेल छल. आब जखन फेर लोकसभा चुनाव आबि गेल अछि, मिथिलाक अपेक्षा की-कते पूर भेल से सोचबाक जरूरति अछि.)
Tags: आलेख


text:
नवका- पुरनका लेख सर्च करु...
समरेन्द्र बनलाह मिथिला विश्वविद्यालय के वीसी
डॉ. समरेन्द्र प्रताप सिंह ललित नारायण मिथिला विश्वविद्यालय के कुलपति बनाएल गेलाह. डॉ. समरेन्द्र जी दरभंगा मेडिकल कॉलेज आओर अस्पताल...डीएमसीएच के प्रिंसिपल रहि चुकल छथिन्ह. मुख्यमंत्री नीतीश कुमार सं विचार- विमर्श करलाह के बाद राज्यपाल देबानंद कुंवर ई नियुक्ति कएलखिन्ह.
एकरे संग डॉ ध्रुव कुमार तिलकामांझी विश्वविद्यालय भागलपुरक आओर प्रो. अरुण कुमार सिन्हा बीके मंडल विश्वविद्यालय मधेपुरा के प्रतिकुलपति बनाएल गेलाह. एहि बारे मे अधिसूचना जारी करि देल गेल अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 11 जनवरी 2012
पावसक आगमन
आमोद सँ भैर गेल तन-मन
वसुन्धरा के कण-कण तृप्त भेलै
गाछक पात सिँचित भेलै
सबहक रोआँ भिज गेलै
जमल गर्दा बहा लs गेलै
शुभ काज मे जौँ वर्षा भs जाए
तs शुभ मानल जाइ छै
जानै छी वर्षा भेलै तs की केलकै
धो देलकै पुरनका पाप
बहा लs गेलै मोनक दम्भ
रसालक रस जीभ पर देलकै
तम भरल दिल अंशु सँ चमका देलकै
प्रेमक अंचल मे बैसल छी
आब "अमित" आदर्श मनुष्य छी . . .।
{अमित मिश्र}


text:
नाटक हिट, हिट मैथिली भाषा, ओकरा आंगनक बारहमासा
नव दिल्ली. मैलोरंग द्वारा आयोजित पंचदिवसीय मलंगिया नाट्य महोत्सवक तेसर दिन माने 28 दिसंबर 2012 केर सांझ 6:30 बजे सं श्रीराम सेंटर, मण्डी हाउस, नव दिल्ली मे संस्था मिथिला नाट्यकला परिषद, जनकपुर (नेपाल) द्वारा रमेश रंजन केर निर्देशन मे महेंद्र मलंगिया लिखित नाटक 'ओकरा आँगनक बारहमासा' केर सफलतापूर्वक मंचन कयल गेल आ एहि अवसर पर विशिष्ट अतिथिक रूप मे नेपालक वर्तमान राष्ट्रपति महामहिम डॉ. राम वरण यादव अपन उपस्थिती द' कलाकार लोकनिक उत्साहवर्धन केलनि. मैथिलीक सुपरिचित साहित्यकार देव शंकर 'नवीन' मंच संचालित करैत राष्ट्रपति जीक स्वागत केलनि आ हुनक मंच पर पदार्पण केर उपरान्त सर्वप्रथम गोसाओनिक गीत 'जय-जय भैरवि' मैथिलीक सुप्रसिद्ध गीतगाइन रश्मी रानीक स्वर मे कर्णप्रिय वातावरण बनौलक. राष्ट्रपति अपन अभिभाषण कें ठेंठ मैथिली मे निरंतरता देइत मिथिलाक संस्कृति आ कलाक बखान कर' मे कतहु कोनो कोताही नहि केलाह संगहि ओहि दिनक स्मरण सेहो केलनि जाहि दिन मे अपने जनकपुर मे एक चिकित्सक छलाह आ मलंगिया शिक्षकक संग-संग एक प्रख्यात नाटककार सेहो. राष्ट्रपतिक यथोचित सम्मान केर उपरान्त नाटक अपन नियत समय स' प्रारंभ भेल.
नाटकक नामहि सं कथा स्पष्ट अछि 'ओकरा आँगनक बारहमासा', ककरा आँगनक बारहमासा? ओहि दलितक आँगनक बारहमासा जकरा बारहो मास (अगहन स' ल' क' कातिक धरि) आर्थिक विपन्नता अपन कुचक्र मे ओझरा के नहि त' जीब' देमय चाहय छै आ ने मरबा लेल बाट छोड़ै छै. ताहि पर सं गामक धनाढ्य मालिक सभक कर्जा आ सुइद, असाध्य बीमारी, बेरोजगारी आदि तिल-तिल क' मरबा लेल बाध्य क' देइत छैक. नाटकक मुख्य पात्र मल्लर (राम नारायण ठाकुर) जे घरक मुखिया आ अपने दम्मा सन गंभीर बीमारीक शिकार सेहो रहैत अछि, अर्थाभाव आ इलाज़क अभाव मे अपन प्राण तजि देइत अछि, मरबा कालक अंतिम इच्छा जतौने छल एक मुट्ठी भात आ कने छौंकल दालि खेबाक जे खेना कतेको मास भ' गेल रहैक, नै पूरा भेलैक. मरलाक उपरान्तो जमीन,लकड़ी आ कफ़नक अभाव मे ओकरा मुंह मे आगि मात्रक बाती लगा क' नहरि में भंसिया देल गेलैक. नाटककार मलंगिया कें एहि लेखन मे सामाजिक असमानता स्पष्ट रूप स' देखल जा सकैत अछि जे केयो खाइत-खाइत अपस्यांत रहइए आ ककरो मरला उपरान्त कफ़नो नसीब नहि होइत छैक. नाटकक एक-एक क्षण एतेक मार्मिक आ सत्य प्रतीत होइत छल जे समस्त प्रेक्षक लोकनिक आँखि नोरायल सन लगैत छल. मैथिली भाषाक कला आ संस्कृतिक अस्मिता कें बरक़रार रखबा मे मिथिला नाट्य कला परिषद, जनकपुरक योगदान सतत अविस्मरणीय रहत आ एहि सुन्दर सन प्रस्तुति मे रमेश रंजन केर निर्देशन मे जे कलाकार लोकनि अपन समर्पित मंचोपस्थिती देलनि अछि हुनक नाम अछि- राम नारायण ठाकुर, रवीन्द्र झा, प्रियंका झा, अनिल चन्द्र झा, मदन ठाकुर, विष्णु कान्त मिश्र, परमेश झा, आलोक मिश्रा, धीरज ठाकुर, स्वप्ना श्रेष्ठ, मुकेश ठाकुर, संदीप साह, अनीता रानी मंडल, मुकेश झा, सोनू कर्ण आदि. पार्श्व संगीत-सुनील मल्लिक, रमेश मल्लिक, प्रवेश मल्लिक आ सुमधुर स्वर-सुनील मल्लिक आ नेहा प्रियदर्शनीक छल जे मैथिली लोकगीत मे चर्चित बारहमासाक सस्वर नाटकक दृश्यक संग तालमेल बैसओबैत बेस प्रभावी रहल.
विदित हो जे महोत्सवक चारिम दिन माने 29 दिसंबर 2012 केर संध्या 6:30 बजे संस्था मिथिला विकास परिषद, कोलकाता द्वारा अशोक झा केर निर्देशन मे नाटक 'जुआयल कनकनी' केर मंचन होयब सुनिश्चित अछि.
(Report/Photo: मनीष झा 'बौआभाइ')
विदित हो जे महोत्सवक चारिम दिन माने 29 दिसंबर 2012 केर संध्या 6:30 बजे संस्था मिथिला विकास परिषद, कोलकाता द्वारा अशोक झा केर निर्देशन मे नाटक 'जुआयल कनकनी' केर मंचन होयब सुनिश्चित अछि.
(Report/Photo: मनीष झा 'बौआभाइ')
Tags: हालचाल


text:
मोबाइल फोन आ इंटरनेट यूजर केर बढैत संख्या ई-कॉमर्स व्यवसाय लेल वरदान साबित भ' रहल अछि. साल 2017 मे देशक ऑनलाइन खुदरा कारोबारक राजस्व 25 अरब डॉलर छल. एहि मे सालाना 20.2 प्रतिशतक वृद्धिक हिसाब सं 2022 धरि 52 अरब डॉलर होएबाक उमेद कएल जा रहल अछि.
डिजिटल मार्केटिंग कंपनी एडमिटेडक रिपोर्ट कहैत अछि जे 2017 मे जनसंख्याक 37 प्रतिशत लोक इंटरनेटक उपयोग करैत छल. एहि मे सं 14 प्रतिशत लोक नियमित रूप सं ऑनलाइन खरीदारी क' रहल छल. जनसंख्या मे इंटरनेट उपयोक्ताक ई भागीदारी 2021 धरि बढ़त आ 45 प्रतिशत होएबाक उमेद अछि.
एही तरहें ऑनलाइन खरीदारक संख्या सेहो बढ़त आ ई 90 प्रतिशत होएबाक उमेद कएल जा रहल अछि. एखन ऑनलाइन खरीदारीक बेसी भाग डेस्कटॉप केर माध्यम सं भ' रहल अछि. 56 प्रतिशत लोक डेस्कटॉप सं त' ओतहि स्मार्टफोन सं महज 30 प्रतिशत लोक ऑनलाइन खरीदारी करैत अछि.
रिपोर्टक अनुसार 2020 धरि मोबाइल घनत्व जनसंख्याक 54 प्रतिशत भ' जाएत तैं मोबाइल कॉमर्स सं बेस उमेद कएल जा रहल अछि. इहो कहल गेल अछि जे लगभग 57 प्रतिशत भारतीय भुगतान के समय नकदीक प्रयोग करैत छथि. निकट भविष्य मे सब किछु तेजी सं बदलि जाएत, एहन अनुमान अछि. आगामी दशक मे डिजिटल लेनदेन मे बढ़ोतरी होएबाक चाही.


text:
नवका- पुरनका लेख सर्च करु...
मधुबनी में एकादश रुद्र महादेव मंदिर
ग्यारह शिवलिंग वाला मंदिर. अचरच में पड़ि गेलहुं न... मुदा एहि के लेल बेसि दूर जाइ नहिं पड़त. ग्यारह शिवलिंग के दर्शन करय लेल अहां के बेसि मेहनत नहिं करय पड़त. मधुबनी सं तीन किलोमीटर दूर मंगरौन गांव में अहां एकहि संग ग्यारह शिवलिंग के दर्शन कs सकय छी. ग्यारह शिवलिंग वाला इ एकटा इकलौता मंदिर अछि. एहिठाम एकहिं संग भगवान महादेव के अलग -अलग रूप के दर्शन कएल जाइत अछि. तांत्रिक मुनेश्वर झा 1958 में एहिठाम एहि एकादश रूद्र महादेव मंदिर के बनौने छलाह. कहल जाइ छै जे सोम दिन एहि ग्यारह शिवलिंग के दर्शन मात्र सं सभ कष्ट आओर रोग दूर भs जाइत अछि. अपन कष्ट सं मुक्ति के लेल एहिठाम दूर-दूर सं लोक सभ आबैत छथिन्ह. इहो कहल जाइत अछि जे एहिठाम सय बेर ऊं नम: शिवाय, ऊं एकादश रुद्राय मंत्र के जाप कएला पर बारह सय जाप के लाभ मिलय छै.
मंदिर के प्रागण में दायां कात ग्रेनाइट आओर अष्टधातु केर बनल राधाश्याम मंदिर छै जहि में अहां विष्णु भगवान के दशावतार रूप के दर्शन कए सकय छी.
मंदिर के प्रागण में दायां कात ग्रेनाइट आओर अष्टधातु केर बनल राधाश्याम मंदिर छै जहि में अहां विष्णु भगवान के दशावतार रूप के दर्शन कए सकय छी.
सदस्यता लें टिप्पणियाँ भेजें (Atom)


text:
दरभंगा। 24 दिसम्बर। पूर्व शिक्षा मंत्री डॉ. नागेन्द्र झा केर पुण्यतिथि के मौका पर कैल्ह शुक्रवार दिन जिला मे कैको जगह जते पुण्यतिथि कार्यक्रम केर आयोजन कायल गेल, ओतहि शहर के बलभद्रपुर स्थित कांग्रेस कार्यालय मे आयोजित पूण्यतिथि कार्यक्रम के मौक़ा पर स्व. नागेन्द्र झा के पुत्र मंत्री मदन मोहन झा सहित दर्जनों कांग्रेस नेता सभस्व. नागेन्द्र बाबू के फोटो पर माल्यार्पण करि हुनका श्रद्दांजली अरपित केलन्हि।
पुण्यतिथि केर मौका पर जिला कांग्रेस अध्यक्ष सीताराम चौधरी कहला कि स्व. नागेन्द्र झा महान शिक्षाविदे नहि एक महान राजनीतिज्ञ सेहो छलाह। ओ अप्पन ईमानदारी सँ कहियो समझौता नहि कएलन्हि। शिक्षा केर क्षेत्र मे हुनका द्वारा कायल गेल काज जगजाहीर अछि। ओतहि मौका पर उपस्थित डॉ. मदन मोहन झा अप्पम नम आँखि से अप्पन पिता क' श्रद्धांजली दैत कहल कि पिता के देखाओल राह पर मारैत दम तक चलब। ईमानदारी से कहियो समझौता नहि करब।


text:
कृषि
कृषि खेती आ वानिकीक माध्यमसँ खाद्य आ अन्य सामानक उत्पादनसँ सम्बन्धित अछि । कृषि एक मुख्य विकास छल, जे सभ्यतासभके उदयक कारण बनल, एहिमे पालतु जानवरसभक पालन कएल गेल आ पौधासभ (फसलसभ)के उब्जायल गेल, जाहिसँ अतिरिक्त खाद्यक उत्पादन भेल । कृषिद्वारा अधिक बेसी आबादी आ स्तरीकृत समाजक विकासकें सक्षम बनेलक । कषिक अध्ययन कृषि विज्ञानके रूपमे जानल जाइत अछि (एहिसँ सम्बन्धित अभ्यास बागवानीक अध्ययन होर्टीकल्चरमे कएल जाइत अछि)। [१][२]
प्राविधिक आ विशेषतासभक बहुतेक प्रकार कृषिके अन्तर्गत आबैत अछि, एहिमे ओ तरिका शामिल अछि जाहिमे पौधा उब्जाबैक लेल उपयुक्त भूमिक विस्तार कएल जाइत अछि ।


text:
जनकपुर:
विवाहित प्रेमी के बेटी के संग प्रेमिका फरार भ गेल अछि।
दीपेन्द्र यादवक १ वर्ष ३ दिनक बेटी निकसा बुधिगंगा–१ मोरङके दु दिनसँ अपन प्रेमिकाक संग फरार भऽ रहल अछि ।
हालहि मे यादव के अंजली साहा सं गहींर प्रेम प्रसंग छलन्हि.
यादव अंजली साहा स मात्र किछु मास पहिने सोशल मीडिया क माध्यम स संपर्क केलथि। यादव आ साहक बीच निरन्तर संवाद शुरु भेलाक बाद प्रेम सम्बन्ध स्थापित भेल।
सोमदिन विराटनगरक रोड शेषमे भेंट करय लेल यादवक नौसैनिक बेटी निकिसाक प्रेमिका अंजली लऽ गेल छल ।
पेशासँ मैकेनिकल इंजीनियर यादवक विवाह सप्तरी राजविराजक ममता यादवसँ भेल अछि। विवाहक किछुए काल बाद ममता बी.ए.क पढ़ाई करबाक लेल काठमांडू चलि गेलीह।
पत्नीक बेटीकेँ दादाक संग छोड़ि काठमाण्डू गेलाक बाद यादव आ अंजलीक प्रेम सम्बन्ध शुरू भेल। अंजलीसँ प्रेममे रहनिहार यादवकेँ बेर-बेर भेंट होइत छलन्हि।
प्रेम भेलाक बाद दुनूक बीच भेंट बेसी भऽ रहल छल। कम समय मे दुनूक नजदीकी भ’ गेल आ जेना एक दोसरा केँ टोकैत नहि छल।
अंजली अपन प्रेमी दिपेन्द्रकेँ कहि कऽ आबय लेल कहने छलीह जे बेटी लेल कपड़ा कीनब।
ओ बच्चाक लेल कपड़ा कीनि कऽ रोडशेष आ बस पार्कक बीच यादवक गाड़ीमे चढ़ा देलक।
पुलिस सूत्रक अनुसार बच्चाक कपड़ा बदलला के बाद अंजली अपन प्रेमी यादव के चाह आ लंच करय लेल कहलक। प्रेमिकाक आग्रहक बाद दुनू गोटे रोदशेषक एकटा लंच शॉप पर जेबाक लेल तैयार भ गेलाह।
अंजली स्वयं दू कप चाह मंगौलनि। मुदा चाह नहि पीबि दवाइ कीनबाक बहाने बच्चाक संग बाहर निकलि गेलीह।
मैक्सी पहिरने अंजली बिना मैक्सी खोलने बच्चाक संग बाहर निकलि गेलीह। यादव जखन चाह-सिगरेट पीबैत छलाह तखन अंजली यादवक एकटा मोबाइल छीन लेलक।
यादव अपन दोस्त सब के फोन करय के जरूरत अछि कहि मोबाइल लेनय के जानकारी पुलिस के देलखिन्ह. चाह पीबि जखन ओ जेबाक छल तखने यादव पुलिस लग पहुँचलाह कि हुनका पता चललनि जे हुनकर प्रेमिका बच्चाक संग फरार भ गेल अछि।
भोर ९ बजेसँ बच्चा लापता भेलाक बाद ओ अपन परिजनकेँ ९:३० बजेक आसपास जानकारी देलनि । बच्चाक दादा दीपक यादव बतौलनि जे हुनकर बेटा किछु मास सँ अंजली सँ प्रेम कय रहल अछि।
ओ कहलनि जे, हुनका मैसेज सं धमकी सेहो देल गेल अछि। अंजलि मैसेज कएने छथि जे बच्चा हमरा संग अछि आ चिंता जुनि करू, बेटी सुरक्षित अछि काल्हि फोन करत।
काल्हि फोन करब कहि पठाओल गेल मैसेजक जवाब मे दादा मैसेज पठौलनि जे दीपक सभ माँग पूरा करताह आ बैसि क’ समस्याक समाधान करताह।
फेसबुक के सब मैसेज डिलीट करय लेल दोसर मैसेज भेजलीह. अंजली के अनुसार ओ कहलनि जे, सबटा फोटो निकाललाक बाद कोनो संपर्क नहि भेल।
पुलिस लापता बच्चा के पिता के गिरफ्तार क जांच शुरू क देलक अछि। अंजली के पता एखन धरि नहि खुलल अछि।
मोरङ प्रहरी प्रवक्ता डीएसपी राजन कार्की बच्चीके खोज जारी रहल बटैलै । हुनकर कहनाय छनि जे ओ नाबालिग के संग किएक आ कोन कारण सं फरार भेल एहि पर जांच भ रहल अछि.


text:
नवका- पुरनका लेख सर्च करु...
राज्यसभा जएताह पासवानजी...
लोकजनशक्ति पार्टीक नेता रामविलास पासवानजी राज्यसभा सीट के लेल पटना सं पर्चा भरलखिन्ह. पासवानजी पिछला लोकसभा चुनाव हाजीपुर सं हारि लेल छलखिन्ह. जखन कि पासवानजी हाजीपुर सं रिकॉर्ड वोट सं जीत चुकल छथिन्ह. लाखों वोट सं जीतय वाला पासवान जीक हार हुनका लेल एकटा बड़का झटका छलन्हि. लोकसभा नहि गेलाह के बाद राष्ट्रीय जनता दल के सहयोग सं ओ राज्यसभा जाए चाहय छथिन्ह. एहि के लेल लालू प्रसाद यादव जीक हिनका पूरा समर्थन मिलि रहल छनि. पर्चा भरय के समय बुध दिन लालूजी सेहो मौजूद छलखिन्ह.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मुजफ्फरपुर, मिथिला मिरर: बिहारक मुजफ्फरपुर मे एसकेजे लॉ कॉलेजक छात्र-छात्रा सब मनमाना फीस बढ़ोतरीक विरोध मे सड़क जाम कय प्रदर्शन केलक अछि। छात्र सब कॉलेज प्रबंधन स बढ़ल शुल्क के वापस लेबा तक आन्दोलन जारी रखबाक फैसला केलक अछि।
कॉलेज प्रबंधन प्री-लॉ के कोर्स मे तीन हजारक बढोतरी प्रति वर्ष के दर सं केलक अछि। विरोध कय रहल छात्रक कहब अछि जे, जे छात्र पांच वर्षीय पाठ्यक्रम मे पहिने नामांकन लय लेने अछि ओकरो फीस के जबरदस्ती बढ़ाओल गेल अछि।
छात्रक विरोध के कारण कलमबाग चौक पर घंटो आवागमन बाधित रहल। मौका पर पहुंचल काजी मुहम्मदपुर पुलिस सं सेहो छात्रक नोंक-झोंक भेल। पुलिस के समझेलाक बाद छात्र सड़क जाम हटउलक, मुदा आगू विरोध जारी रखबाक फैसला लेलक अछि।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 28 जून 2013
बदमाश प्रकृति
खसल ठनका मरल जनता काँपल हमर गात
अहाँ बदमाश बनब तँ प्रकृतियो छै बदमाश
गाछ-बिरिछ जे काटब एहिना हेतै सत्यानाश
कतौ बाढ़ि आएत आ कतौ आएत भारी भुकम्प
जन शुन्य भऽ जेतै धरती भऽ जाउ सकदम्म
मीत बनाबू प्रकृतिकेँ बनबै अहाँ खुशहाल
प्रकृति बचबऽ लेल अहाँ करू हड़ताल
अमित मिश्र


text:
पटना। एहन बहुत कम देखबा मे भेटैत अछि, जखन कोनो राज्य कैबिनेट द्वारा एक दिन मे 15टा विधेयक कए मंजूरी द देल जाए। पटना विधानसभा मे कोचिंग विधेयक, पूर्व मुख्यमंत्री कए आजीवन आवास आ सुरक्षा मुहैया करेबाकसंबंधित विधेयक, बिहार संपत्ति विरूवण निवारण विधेयक, राज्य सरकार द्वारा आकस्मिक निधि कए बढ़ाकए 1500 करोड़ करबा संबंधी विधेयक सहित कुल 15टा विधेयक कए मंजूरी द देल गेल। सरकार एक दिन मे 7 घंटा क अंदर 15टा विधेयक कए मंजूरी द एक तरह स इतिहास रची देलक। कईटा विधेयक पर त सदन मे चर्चा तक नहि भ सकल।
राज्य कैबिनेट से पास विधेयक मे स सबस खास रहल पूर्व मुख्यमंत्री कए जीवनपर्यन्त आवास क सुविधा आ सुरक्षा संबंधित विधेयक। पटना शहरी इलाका मे आवास क संग हुनकर घर पर सुरक्षा गार्ड क सेहो तैनात रहत। एकर अलावा राज्यक भीतर यात्रा करबा लेल बुलेटफ्रूफ, पालट गाड़ी, स्कॉट क सेहो सुविधा देल जाएत। सरकारक एहि फैसला पर राजद नेता रामकृपाल यादव क कहब अछि जे बिना बहस क विधेयक कए मंजूरी देब लोकतंत्र क खिलाफ अछि।


text:
अहां के ई जानि कs खुशी होएत कि तमाम बॉलीवुड स्टार दरभंगा के जमील शाहक डिजायन कएल आओर बनाएल शूज पहिनने रहय छथिन्ह.
जमील शाहक नाम बॉलीवुड स्टार के लेल कोनो परिचय केर मोहताज नहि अछि. जमील बॉलीवुड के सभ पैघ कलाकार लेल शूज डिजाइन करए आओर बनाबए छथिन्ह.
जमील डांस के जेहन मे राखि शूज बनाबए छथिन्ह. देखल जाए तं जमील बॉलीवुड केर
इकलौता शू डिजायनर छथिन्ह.
शूज डिजायन करय सं पहिने जमील बॉलीवुड स्टार सं मिलs हुनका सं ओहि डांस के बारे मे पूरा जानकारी लए छथिन्ह. जमील हर गाना आओर डांस के हिसाब सं अलग-अलग शूज डिजायन करए छथिन्ह.
डांसिंग शूज केर दुनिया मे जमील आई टॉप पर छथिन्ह मुदा कुछ दिन पहिने तक हिनका कई-कई दिन तक खाली पेट सुतय पड़य छलन्हि.
जमील दरभंगा जिला के डोघरा गाम के रहय वाला छथिन्ह. ई गाम जाले के पास अछि. जमील के पिता खेती करय छथिन्ह आओर ट्यूशन सेहो पढ़ाबय छथिन्ह.
बचपन मे घऱ मे भेल कहासुनी के बाद दिल्ली आबि गेलखिन्ह फेर एतय सं मुंबई चलि गेलाह.
मुंबई मे शूज बनाबए के संग जमील डांस सेहो सीखय लगलाह.
एक दिन संदीप सं डांस सीखय के दौरान जमील के पता चललन्हि जे इंडिया मे डांसिंग शूज नहि बनाएल जाएत अछि आओर बॉलीवुड स्टार सभ विदेश सं शूज मंगाs क डांस करय छथिन्ह.
जमील के एहिमे नीक मौका देखाय पड़लन्हि आ ओ डांसिंग शूज बना संदीप जी के देखौलखिन्ह. संदीप के कहय के मुताबिक ओ एहि शूज मे 13 बेर सुधार कएलखिन्ह... अंत मे 14वां बेर संदीप के जमील के बनाएल शूज पसंद अएलन्हि.
एकर बाद जमील मुड़िsक नहि देखलाह. आब तं एहन अछि जे बॉलीवुड के सभ पैघ स्टार जमील के शूज पहिन डांस फ्लोर पर उतरए छथिन्ह.
जमील आब शाह शूज केर नाम सं शूज डिजायन करय आओर बनाबय छथिन्ह.
जमील जीक कहनाए छनि जे पिछला दिन कनाडा के वैंकुवर मे जे टोएफा अवार्ड समारोह भेल छल ओहि मे कैटरीना आओर करीना हिनके डिजायन कएल शूज पहिने छलीह. जमील के कहनाए छनि जे रणवीर के शूज के लेल हिनका खासतौर पर दिल्ली बुलाएल गेल छलन्हि.
जमील के एहि बात के अफसोस छनि जे कनिक देरी के कारण ओ अमेरिकी राष्ट्रपति बराक ओबामा के भारत यात्रा के दौरान मुंबई मे अपन शूज नहि द पएलाह... आब ओ बिहार के मुख्य मंत्री नीतीश कुमार जीके अपन बनाएल शूज पहिनाबय चाहय छथिन्ह.
मुंबई मे काफी बिजी रहय के बादहुं जमील अपन गाम अनाय नहि भूलए छथिन्ह... पिछला साल दिसंबर मे गाम आएल छलखिन्ह.
जमील अपना गाम मे एकटा ट्यूशन इंस्टीट्यूट खोलय चाहय छथिन्ह आओर एकर उद्घाटन नीतीश कुमार सं कराबय चाहय छथिन्ह.


text:
नवका- पुरनका लेख सर्च करु...
कोसी: फेर बढल धड़कन...
कोसी मे पानि बढ़य के खबर अछि. ओना अखन मानसून नहि आएल अछि. पानि अखन कम अछि. मुदा कोसी मे एको इंच पानि बढ़ल नहि कि लोक के धड़कन सेहो बढ़य लागय छनि. लोक के पिछला साल आएल भीषण बाढ़िक याद ताजा भs जाएत छनि. पिछला साल कुसहा मे बांध टूटला सं वीरपुर मधेपुरा... सहरसा... पूर्णिया... अररिया... खगड़िया मे भारी तबाही भेल छल. बाढ़िक पानि कम भेलाह के बाद बांध मरम्मत के काज शुरु भेल. मुदा अखनो मरम्मत के काज पूरा नहि कहल जा सकैत अछि. सरकार के तरफ सं कहल जाएत अछि जे सभ काज समय पर भ जाएत. मुदा लोक सभ के इहो कहनाय छनि जे नेपाल सं जे सहयोग मिलबाक चाही से नहि मिलि रहल अछि. काज मे माओवादी के कारण सेहो असर पड़ि रहल अछि. आओर पिछला साल जकां एहि साल फेर पानि आएल त फेर तबाही भs सकैत अछि.
बाढ़िक आपदा सं निपटय के जानकारी देबय के लेल राज्य आपदा प्रबंधन विभाग के ओर सं 17-18 जून के मधुबनी आओर खगड़िया मे दु दिनक बाढ़ प्रबंधन कार्यशाला लगाएल जा रहल अछि. एहि मे आपदा के स्थिति मे कि–कि करबाक चाही... कि सावधानी बरतबाक चाही...बताएल जाएत. एहि मे लोक सभ सं इहो जानल जाएत जे बाढ़ि के समय हुनका कोन-कोन समस्या के सामना करय पड़य छनि आओर ओहि सं केना नीक सं निपटल जा सकैत अछि. ओना एहि बेर कोसी के धार पर... पानि पर सैटेलाइट सं नजर राखल जा रहल अछि. सैटेलाइट सं ई पता चलैत रहत जे किम्हर पानि बेसि अछि आओर धार किम्हर बहि रहल अछि. किम्हर के लोक के सचेत करय के जरूरत अछि.
ओना एहि बेर प्रशासन के तरफ सं राहत आओर बचाब के सेहो तैयारी कएल जा रहल अछि जे कोनो आपात स्थिति मे जानमान के कम सं कम नुकसान होए. लोक सभ सेहो एहि बेर किछ बेसि सतर्क छथि. अहां सभ सेहो अपन-अपन गाम-घर...टोला-मोहल्ला के खबर एहि ठाम भेजल करू जेहि सं लोक के अहांक स्थिति हालत के सही –सही पता चलैत रहय.
बाढ़िक आपदा सं निपटय के जानकारी देबय के लेल राज्य आपदा प्रबंधन विभाग के ओर सं 17-18 जून के मधुबनी आओर खगड़िया मे दु दिनक बाढ़ प्रबंधन कार्यशाला लगाएल जा रहल अछि. एहि मे आपदा के स्थिति मे कि–कि करबाक चाही... कि सावधानी बरतबाक चाही...बताएल जाएत. एहि मे लोक सभ सं इहो जानल जाएत जे बाढ़ि के समय हुनका कोन-कोन समस्या के सामना करय पड़य छनि आओर ओहि सं केना नीक सं निपटल जा सकैत अछि. ओना एहि बेर कोसी के धार पर... पानि पर सैटेलाइट सं नजर राखल जा रहल अछि. सैटेलाइट सं ई पता चलैत रहत जे किम्हर पानि बेसि अछि आओर धार किम्हर बहि रहल अछि. किम्हर के लोक के सचेत करय के जरूरत अछि.
ओना एहि बेर प्रशासन के तरफ सं राहत आओर बचाब के सेहो तैयारी कएल जा रहल अछि जे कोनो आपात स्थिति मे जानमान के कम सं कम नुकसान होए. लोक सभ सेहो एहि बेर किछ बेसि सतर्क छथि. अहां सभ सेहो अपन-अपन गाम-घर...टोला-मोहल्ला के खबर एहि ठाम भेजल करू जेहि सं लोक के अहांक स्थिति हालत के सही –सही पता चलैत रहय.
सदस्यता लें टिप्पणियाँ भेजें (Atom)


text:
डेस्क : मध्यकालीन युग मे खायकय 1150 सॅ 1450 ई. क आसपास मिथिलांचल मे भाषायी संक्रमण काल चलि रहल छल । कर्णाट काल (वर्ष 1097 ई. से 1324 ई. तक) मे मिथिला में संस्कृत भाषा में एक सॅ बढ़िकय एक रचनाक निर्माण भेल । मिथिला दर्शन शास्त्रक केंद्र बनि गेल । कर्णाट काल तर्क शास्त्रक प्रगतिक युग साबित भेल । तर्कशास्त्र के नव्य न्याय कहल जाइत छल । जाहि सॅ न्याय आ वैशेषिक साहित्यिक विकास भेल। उदयानाचार्यक संस्कृत मे रचना ’’कुण्मांजलि’’ संस्कृत में लिखल जाय वाला कतेको ग्रंथक जन्म देलक । कनौज, मगध और गौड़ क विद्वान शांत क्षेत्र मिथिला मे शरण लय कय संस्कृत व अन्य भाषा मे साहित्यिक सृजन कयलनि।
कर्णाट काल मे मैथिली भाषा आ मैथिली साहित्यक आगाज व किछु विकास सेहो भेल । संस्कृत भाषाक प्रभाव मैथिली भाषाक विकास मे सहायक रहल । कर्णाटवंशीय शासक नरसिंह देव (1188 ई. से 1227 ई. तक) के दरबार में उपस्थित अनेक विद्वान संस्कृत भाषा मे रचना कयलन्हि, तॅ ज्योतिरीश्वर ठाकुर अपन कृत ’’वर्ण रत्नाकर’’ लिख कय मैथिली गद्ययक शुरूआत कयलन्हि ।
मैथिली गद्यक, प्रारंभिक रचना ज्योतिरीश्वर ठाकुरक ’’वर्ण रत्नाकर’’ अछि । एहि कृति सॅ ई बात जानल जाइत अछि जे मैथिली भाषाक विकास ओतय रहनिहार स्वयं कयलनि । उत्तर भारतक प्रारंभिक भाषा में मैथिली भाषाक गणना कायल जाइत अछि । ज्योतिरीश्वरक दोसर कृति ’’धूर्त समागम नाटक’’ में किछु प्रारम्भिक मैथिली गीत अछि । प्राकृतपैंगलम मे मैथिलीक किछु पद्य अछि जाहि मे ग्राम्य जीवनक झलक भेटैत अछि ।
इन्डो यूरोपीयनक प्रारम्भिक भाषा मे मैथिली भाषाक गणना कयल जाइत अछि । मैथिली भाषा के अपन लिपि अछि । मैथिली भाषा मे लेखक द्वय डाक आ घाघ सेहो लिखलनि अछि । इ दुनू लेखक द्वारा कृषि-सूत्र कें मैथिली भाषा मे जन्म देलनि, जाहि सॅ मैथिली भाषाक विकास भेल । कर्णाट वंशीय शासकक नेपाल विजयक फलस्वरूप मिथिला आ नेपाल मे सांस्कृतिक संबंध स्थापित भेल । नेपाल मे मैथिलीभाषा मे कतेको पाण्डुलिपि बनाओल गेल । नेपाल मे कतेको विद्वान लोकनि मैथिली मे रचना कय मैथिली साहित्यक भण्डार के बढ़ौलनि ।
विद्यापति अनेक रचना संस्कृत में अछि तथा दू टा रचना अबहट्ट मे । संस्कृत व अबहट्ट मे रचनाक बाद विद्यापति मैथिली मे अनेक पदावलीक रचना कयलनिह जे हुनक दूरदर्शिता ओ तात्कालिक पदीय उत्तरदायित्वक निर्वहन हेतु क्रांतिकारी प्रयास छल । ओ एतबा जनिते छलाह जे संस्कृत सॅ प्राकृत तथा ताहि सॅ अप्रभ्रंशक कोना विकास भेल तथा ओ जनसामान्य कें ग्राह्य भेल अछि। ओ स्वयं एहि बातक साक्षी छलाह जे पुनः अप्रभंश सॅ अबहट्टक विकास केना भेल छल तथा केना एकरा जन-स्वीकृति प्राप्त भेलैक, जकरा ओ स्वयं ’देशिल बयना’ कहि ओहि मे रचना कयने छथि । ओ स्वयं देखलनि जे ओहि अबहट्ट सॅ जन भाषा मैथिलीक कोना विकास भेल अछि जकर एक गोट महत्वपूर्ण रचना ’’वर्ण रत्नाकर’’ सॅ ओ परिचितो छलाह । मैथिली गद्यक सर्वप्रथम रचना ज्योतिरीश्वर ठाकुर क कृत ’’वर्ण रत्नाकर’’ के मानल गेल अछि। ज्योतिरीश्वर ठाकुर चण्डेश्वर ठाकुर (लेखक-राजनीति रत्नाकर) क समकालीन छलाह । इ दुनू विद्यापतिक पूर्वज छलाह । कर्णाट वंशीय शासक शक्तिसिंह देव (1276 ई.से 1296 ई.) क सप्त सदस्यीय परिषद में चन्देश्वर ठाकुर एक महत्वपूर्ण सदस्य छलाह । गणेश्वर ठाकुर परिषद में गृह विभागक मंत्री छलाह, जे ’सुगति सोपान’ लिखलाह जे मिथिलाक संवैधानिक इतिहास पर प्रकाश दैत अछि । कर्णाट वंशीय शासक हरिसिंह देव (1303 ई. से 1324 ई. तक) क समय में एक सामंती परिषद सभा छल जे शक्तिशाली छल, एहि में गणेश्वर ठाकुर अघ्यक्ष छलाह तथा चण्डेश्वर ठाकुर शक्तिशाली मंत्री छलाह ।
वर्ण रत्नाकर सॅ प्रारम्भ भेल मैथिली गद्यक परम्परा और ओहि गद्यक प्रति आम जनताक लगाव के महसूस कय विद्यापति अनेकानेक पदावलीक रचना कयलनि । ओ भाषा-विकासक एहि प्रक्रिया सॅ परिचित छलाह तथा एहू तथ्य सॅ सुपरिचित छलाह जे मात्र 100-200 वर्ष पूर्वक विकसित भाषा (जकर विकास क क्रम लगभग 1150 ई. मे वर्णरत्नाकर सॅ प्रारम्भ भेल छल) मैथिली जन-समाज मे कोना लोकप्रिय अछि।
विद्यापतिक काल मे मैथिली भाषा आ साहित्य अपन विकासक पराकाष्ठा पर पहुंचि गेल । विद्यापतिक कृति मैथिली भाषा कें मधुर आ सौम्य बना देलक । विद्यापतिक काल में आ जनभाषा क रूप मे मैथिली क खूब विकास हुअ लागल ।
किन्तु स्मरणीय अछि जे मैथिली, विद्यापतिक युग (1350-1450 ई.) मे सामान्य वर्गक जनभाषा छल, अभिजात्य वर्गक विशेषतः विद्वत समाजक ओ भाषा नहि छल । अभिजात वर्गक भाषा संस्कृत छल। एहि कारण विद्यापतिक उपेक्षा ओ उपहास भेल जेकर परिणाम थिक ’’दुज्जन हासा’’ सन गर्वोक्ति ।
सामाजिक राजनीतिक व धार्मिक कारक जकर पूर्ति हेतु विद्यापति मैथिली भाषा के अंगीकृत कयलन्हि
प्रश्न उठैत अछि जे तत्कालीन पंडित समाजक कटु आलोचना ओ उपहास सुनैत कोन कारणे विद्यापति तत्कालीन जनभाषा (सामान्य वर्गक भाषा) मैथिली मे रचना कायल ?
महाकवि विद्यापतिक मैथिली मे रचना करबाक बहुत कारण अछि जाहि मे सॅ प्रमुख कारण एहि प्रकार अछि :-
क. राजनीतिक उत्तरदायित्वक निर्वहन हेतु सामाजिक संगठन के मजबूती प्रदान कयनाई :-
ओइनवार वंशीय राजा शिव सिंह (1404 ई. से 1410 ई.) के दरबार मे विद्यापति राजकवि छलाह संगहि पुरोहित सेहो छलाह । राजा शिवसिंह विद्यापतिक विद्वता व चातुर्य देखि तथा मुस्लिम आक्रमण (तुगलक वंशीय द्वारा) के बारंबारता देखैत विद्यापति कें राजमंत्री व सेनापति सेहो बना देलरिवन्ह । युद्धक एहि स्थिति मे विद्यापति मुस्लिम आक्रमण गंभीरता कें बुझि ओकर प्रतिकार हेतु राज्यभरिक सर्व समाजक संगठनात्मक ताकत क संवर्द्धन मिथिलाक अस्मिताक रक्षा के मुख्य प्रयोजन मानलनि । ओहि समय मे सर्व समाजक भाषा अर्थात जनभाषा मैथिली छल । मैथिली भाषा समस्त समाज कें नहि मात्र जोड़ि सकैत छल अपितु परस्पर संगठित कय मिथिला राज्यक अंदरूनी सैन्य ताकत के मजबूत कय सकैत छल । तें महाकवि अपन सेनापतित्वक सफल निर्वहनक लेल मैथिली मे रचना करब आरम्भ कयलनि । अर्थात राजा शिवसिंह के दरबारक सेनापति के रूप में विद्यापति मिथिला राज्यक सामाजिक संगठन के मजबूती व मिथिलाक अस्मिताक रक्षा हेतु मैथिली नामक जनभाषा के ’शीत-अस्त्र’ के रूप में उपयोग कयलनि जे बहुत कारगर साबित भेल । मैथिली भाषाक चहुमुखी विकास के साथ-साथ मिथिला राज्यक संगठनात्मक ताकत बढ़ि गेल । जाहि सॅ मुस्लिम आक्रमण के प्रतिकार करैत मिथिलाक अस्मिता अक्षुण्ण रहि सकल ।
(ख)धार्मिक व सांस्कृतिक चेतना जगा कय सामाजिक संगठन के मजबूत कयनाई :-
किन्तु समाजक संगठनक लेल मात्र भाषा प्रयोग पर्याप्त नहि छल । एहि लेल धार्मिक आस्था ओ भक्तिभवना के जाग्रत कयनाई सेहो प्रयाजनीय छल । भाषाक संगहि धर्म ओ भक्ति भावना समाज संगठनक लेल अत्यन्त महत्वपूर्ण तत्व मानल गेल अछि । आ ताहि लेले विद्यापति भक्ति पदक रचना कयल आ ताहू में समस्त समाज में स्वीकार्य ओ सर्वमान्य ’’शैव भक्ति पदक’’ रचना । जखन कि स्वयं हुनक कुल देवी, भगवती छलखिन्ह । ओहि समय मिथिला में शैव मत सर्वमान्य छल । तें महाकवि विद्यापति शिव विषयक असंख्य भक्ति पद क रचना कायल जाहि मे सॅं अनेक में तत्कालीन सर्व समाजक विभिन्न समस्या ओ संवेदनाक अभिव्यक्ति भेल । आ निश्चय एहन भक्ति पद आ जनभाषा मैथिली, समस्त समाज केॅं जोड़ैत संगठित करबा मे अत्यन्त महत्वपूर्ण ओ निर्णायक भूमिका निभेलक आ सामाजिक चेतना जगौलक। जे महाकवि विद्यापतिक तत्कालीन एवम् सर्वकालिक उद्देश्य छल ।
एहि प्रकारें जनभाषा मैथिली तथा भक्ति भावना तत्कालीन मिथिलांक (मध्य युगीन मिथिलाक) राष्ट्रीय क्षेत्रीय अनिवार्यता छल जकर पूर्ति हेतु महाकवि विद्यापति अपन काव्य के आधार बनौलथि, तथा ओहि उद्देश्य के साधे में बहुत हद तक सफल सेहो भेलेथ ।
मध्ययुगीन मिथिलाक सामाजिक सरोकार जे विद्यापति जकॉ विद्वान् कें श्रृंगार बोध पर रचना हेतु बाध्य कयलक –
मिथिलाक मध्यकालीनयुगक प्रयोजन के देरवैत एक और बोध (या प्रयोजन) कें तत्कालीन मिथिलाक राष्ट्रीय चेतना मानल जा सकैछ ओ थिक “श्रृॅगार” ।
महाकवि विद्यापति एहि श्रृंगार भाव कें युगीन चेतना आ प्रयोजन मानैत वृहद स्तर पर श्रृंगारिक पदक रचना कयलथि जे हिनका कालजयी रचनाकारक प्रतिष्ठा प्रदान करैत अछि ।
मध्यकालीन भारत में भक्ति, हिन्दी प्रदेशक राष्ट्रीय चेतना छल, तहिना भक्ति ओ श्रृॅगार मिथिलाक क्षेत्रीय चेतना छल । मिथिलाक एहि क्षेत्रीय चेतना क किछु प्रमुख कारण एहि प्रकार छल-
(क) बौद्ध परम्पराक प्रतिरोध
(ख) पैर पसारैत नाथपंथीक प्रतिरोध
(ग) मिथिलाक गृहस्थ व आश्रम व्यवस्थाक समर्थन
(घ) सनातन धर्मक समर्थन
(ड़) सामंती वातावरण क प्रभाव आदि
वैदिक धर्मावलंबी जे ईश्वरवादी व आस्तिक सोचक समर्थक छलाह तथा बौद्ध धर्मावलंबी जे अनीश्वर वादी सोचक समर्थक छलाह हिनक बीचक मतभेद, दर्शन जगतक वस्तु पूर्व में होइत छल से मध्यकाल मे साहित्य जगत मे आवि गेल । जातक कथा तथा पुराणक रचना में प्रायः समस्त देव लोकनि अपन परिवारक संग उपस्थित छथि जखन कि बौद्ध व जैन धर्म सन्यास जीवन के प्रधानता देलक ।
बौद्ध ओ जैन धर्म, मिथिला ओ मिथिलाक सीमान्तक धर्म छल जे अनीश्वरवादी निवृति मूलक धर्म छल आ जे वर्णाश्रम विरोधी तथा सन्यास जीवन क समर्थक छल । यद्यपि वैदिक परंपराक कर्मकाण्डी मिथिला में विशेषतः अभिजात्य वर्ग में एहि दुनू धर्म समूहक कहियो प्रवेश नहि भेल, किन्तु भारतक अन्य भूभाग के जनसमुदाय में प्रचलित हैबाक कारणे किछु अप्रत्यक्ष रूपें यथा वैष्णव सन्यासी लोकनिक द्वारा सन्यास भावनाक अति समिति रूप में मिथिलाक समाजक किछु सामान्य वर्गीय समूह में प्रवेश भय रहल छल ।
दोसर दिस, पश्चिमोतर भारतक नाथपंथी लोकनकि सन्यास भावना, जकर अंतिम रूप गुदरिया बाबाजी थिक- केर प्रवेश मिथिलाक सामान्य वर्ग में भय रहल छल आ सीमित रूप में एकर प्रति आकर्षण बढ़ि रहल छल । ई सन्यास भावना, वैदिक परम्परा क कर्मवादी (निष्कामकर्मवादी) प्रवृति मूलक आश्रम (गृहस्थ) व्यवस्थाक विरोधी छल, जकर प्रतिरोध तत्काल अति आवश्यक छल । तें महाकवि विद्यापति एहि सन्यास भावनाक विरोध तथा आश्रम व्यवस्था क अनुकूल गृहस्थ धर्मक समर्थन ओ आकर्षणक लेल वृहद स्तर पर श्रृॅंगारिक पदावली क रचना कायल, जे एहि उद्देश्यक लेल सर्वोतम साधन छल । ई श्रृॅंगारिक रचना मैथिलीक भाषा में एहु लेल आवश्यक छल कारण सन्यास भावनाक प्रवेश समाजक जहि वर्ग में भय रहल छल, मैथिली अही वर्ग क भाषा छल, जे सन्यास प्रवृति में रोक लगावै में सक्षम छल ।
साहित्यकारक हिसाबे विद्यापतिक श्रृंगारिक वर्णनक पृष्ठभूमि में यैह सामाजिक प्रयोजन मुख्य रूप सॅं कारण बनल अछि।
दोसर, मानव जीवनक सर्वोतम ओ महत्वपूर्ण कालखण्ड थिक-यौवन । प्रजनन अनुभूति ओहि यौवनक महत्वपूर्ण भाव-बोध थिक जे सर्वकालिक बोध थिक आ जे सृष्टि परम्परा के निरंतरता दैत अछि । तें श्रृॅगार के शाश्वत ओ चिरंतन भाव बोध मानल गेल आछि जाहि पर आधरित रचना कालजयी रचानक गरिमा प्राप्त करैत अछि । सौन्दर्यक महान गायक महाकवि विद्यापति अपन यौवन काल में श्रृंगार रसक शाश्वत भाव बोध पर असंख्य पदक रचना कयल ।
तेसर, साहित्य में परम्पराक महत्वपूर्ण भूमिका रहैत अछि जे साहित्य के चिरंतनता दैत आछि । मिथिलाक पंडित कवि लोकनि लग संस्कृत ओ प्राकृत भाषा मे श्रृॅगार काव्यक सुदीर्घ परम्परा छल, जकर पालन करव महाकवि हेतु सेहो प्रयोजनीय छल । एहि कारण विद्यापति तथा अधिकांश मध्यकालीन मैथिल कवि परंपरानुर श्रृॅगारिक काव्य रचना कयल तथा परंपरानुसार सामान्य नायक- नायिकाक स्थान पर राधा ओ कृष्ण के स्वीकार कयल ।
चारिम, विद्यापतिक युग सामंती युगक दरबारी वातावरण काल छल जे अंततोगत्वा अपन मनोरंजन श्रृंगार मे तकैत छल । श्रृंगार के ओहि युग में ’रसराज’ क उपाधि देल गेल छल । एहि प्रकारें अभिजात्य वर्गक संगहि सामान्य जनसमुदाय लेल श्रृॅगारि
क काव्यक रचना प्रयोजनीय छल जे वस्तुतः साहित्यिक रचना सॅं पूर्ति कायल गेल । विद्यापति एहि प्रयोजनक पूर्ति कयल जे हुनक कवि धर्म सेहो छल । यैह कारण थिक जे हुनक एहन पदावली अभिजात्य वर्ग सॅं लय क सामान्य वर्ग धरि व्यापक रूपें लोकप्रिय भेल तथा जनकंठाहार बनि कय प्रायः लगभग सात सौ वर्ष सॅ जन-कण्ठ मे यात्रा करैत अछि ।
कहबाक प्रयोजन नहि जे सामाजिक संगठन और सामाजिक समरसता क लेल भक्तिक संगहि श्रृॅगार सेहो एहन भाव-बोध छल जकर रचना प्रयोजनीय छल जे कालान्तर मे मिथिला के एक सूत्र मे बान्हि कॅ राखि सकल । यैह अछि विद्यापतिक महानता ओ हुनक भक्ति व श्रृॅगारिक रचनाक महान उद्देश्य ।
– : लेखक :-
शंकर झा
एम.एस.सी. (कृषि अर्थशास्त्र), एल.एल.बी.
{छ.ग. राज्य वित्त सेवा}
नियंत्रक (वित्त)
इंदिरा गांधी कृषि विश्वविद्यालय, रायपुर (छ.ग.)


text:
पूर्णियां, मिथिला मिरर: बिहार एसटीएफकें गांजा तस्करकें खिलाफ मुहिम लगातार जारी अछि। एसटीएफकें टीम शनिदिन पूर्णियाक जीरो माईल पर छापेमारी कए 9 क्विंटल गाजा बरामद केलक अछि। अहि दौरान टीम नौ सौ किलो गांजाक संग तीन गोट तस्करकें सेहो गिरफ्तार केलक अछि।
पुलिस ओहि ट्रककें सेहो जब्त केलक अछि, जाहिमे गांजाक तस्करी भए रहल छल। संगहि एकटा मोटरसाइकिल सेहो जब्त कएल गेल अछि। गिरफ्तार तस्करके नाम मोहम्मद अमीरूद्दीन, प्रणव मालकार आ सीबू सरकार बताओल जा रहल अछि।
अहिमे सं एकटा प्रेम मालकार त्रिपुराक रहए वला अछि। फिलहाल गिरफ्तार तस्करकें पूर्णिया पुलिसक हवाले कए देल गेल अछि। पुलिसक संग-संग नारकोटिक्स विभाग मामलाक छानबीन कए रहल अछि।


text:
अरिपन मिथिला कला संस्कृतिक एकटा अभिन्न अंग अछि. मिथिला मे सभ शुभ कार्य मे अरिपनक अलग महत्व अछि. मुड़न, उपनयन, बियाह, दूरागमन आ पूजा पाठ मे अरिपन लिखल जाइत छैक. अरिपन लिखब शुभ संकेत मानल गेल अछि. मिथिला मे बहुतो प्रकारें अरिपन पाडल जाइत अछि. अरिपन अलग- अलग अवसर पर अलग- अलग ढंग सँ पाडल जाइत छैक. जेना बियाह मे वरक घर पर पीढ़ी, कमलक फूल केर आकृतिक एक-एक टा चित्र पाडल जाइत छैक आ कन्याक बियाह मे ई जोड़ा मे पाडल जाइत अछि. ओहिना द्विरागमन मे दुनू ठाम जोड़े मे पाडल जाइत अछि. मुड़न, उपनयन मे अलग-अलग ढंग सँ एकर आकृति देल जाइत छैक. भारदुतिया मे अरिपनक एकटा अलगे महत्व अछि. अरिपन कोना लिखल जाय आ कथी सं? पहिने आँगन मे चौखूंट ठांव कयल जाइत छैक गोरिया (चिकनी) माटि सँ, तखन ओहि पर चाउरक पिठार सँ भिन्न-भिन्न प्रकारक अरिपन उरेहल जायत छैक. अरिपनक उपर सिन्नुरक ठोप सेहो देल जाइत छैक. ओना ई अरिपन मिथिलाक संस्कृति में प्रचलित अछि, मुदा यएह अरिपन दोसर संस्कृति-समाज मे रंगोलीक रूप मे देखल जाइत छैक. मुदा रंगोली आ अरिपन मे किछु मौलिक भिन्नता अछि, जे अरिपन कें विशिष्ट बनबैत अछि.
(आलेख: रूबी झा)
Tags: आलेख


text:
#मिथिला_कला_रक्षा_संकल्प हेतु #मैथिल_मंच द्वारा आयोजित #मिथिला_चित्रकला_प्रतियोगिता_2019 के परिणामक घोषणा संग पुरस्कार वितरण #विद्यापति_सेवा_संस्थान_दरभंगा द्वारा आयोजित #सैंतालिसम_मिथिला_विभूति_पर्व_समारोह में भेल #दरभंगा के #माननीय_साँसद #श्री_गोपालजी_ठाकुर आ #मधुबनी के #साँसद #माननीय #डा_अशोक_यादव जी के हाथ सँ देल गेल ।
एहि प्रतियोगिता में
#द्वितीय_पुरस्कार के रूप में 11000/- टका संग #सम्मानपत्र #मिर्जापुर_दरभंगाक #श्री_भगवान_ठाकुर के देल गेल। एहि प्रतियोगिता के द्वितीय पुरस्कार #डा_रानी_झा , #श्रीमती_आरती_झा (संस्थापिका : सखी-बहिनपा मैथिलानी समूह) आ #श्रीमती_कंचन_झा द्वारा संयुक्त रूप सँ अपन सासुमाँ #स्व_चन्द्रलता_देवी के स्मृति में देल गेल।
समस्त मैथिल मंच परिवार के तरफ सँ #भगवान_ठाकुर के अशेष शुभकामना आ बधाई।
.
.
जय मिथिला
जय जय मैथिल


text:
बिहार कें पटना मे भाजपाक दू दिवसीय प्रदेश कार्यसमितिक अंतिम दिन वर्चुअल रैली मे भारतीय जनता पार्टी भाजपा बिहार विधानसभा चुनाव 2020 कें लेल नबका नया नारा देलक। भाजपा अछि तैयार, आत्मनिर्भर बिहार…।
बिहार विधानसभा चुनाव 2020 केर तैयारी कें ल’ आयोजित वर्चुअल रैली मे भाजपा अध्यक्ष जेपी नड्डा संबोधित केलैथ। ओ कहलनि जे विपक्ष कें पास नै कोनो नीति अछि आ नै कोनो संकल्प आ नै सेवा करबाक भाव अछि।
ओ दावा करैत कहलनि जे एनडीए नीतीश कुमार नेतृत्व मे चुनावी मैदान मे जायत आ तीन चौथाई सं अधिक सीट पर जीत हासिल करत। कहलनि जे जखन जखन भाजपा नीतीश कुमार कें संग चुनावी मैदान मे गेल अछि भारी जीत हासिल भेल अछि आ अहि बेर सेहो होयत।
अहि दौरान ओ विपक्ष पर सेहो तंज कसलनि। नेता प्रतिपक्ष आ राजद नेता तेजस्वी पर ओ कहलनि जे कोरोना मे भाजपा कें लोक बिहार सं भागि क’ दिल्ली नै जायत छथि। सुनने छी किछू लोक 5 स्टार होटल मे छला।
अहिसँ पहिने दू दिवसीय कार्यक्रम कें पहिल दिन महाराष्ट्र कें पूर्व मुख्यमंत्री आ बिहार चुनावक कमान संभालय जा रहल देवेंद्र फडणवीस कहलने छला जे अहि बेर होबय वला चुनाव बिहार कें भाग्य अछि। ई चुनाव बिहार कें नव ऊंचाइ पर ल’ जायत आ नव इतिहास बनत। पिछला 15 साल मे बिहार विकास केर पटरी पर आयल अछि। विकासक पटरी पर दौड़बाक अछि त’ देश कें तरहे बिहार मे सेहो एनडीए सरकार जरूरी अछि।


text:
कलकत्ता : जानकी सेवा संघ, कोन्नगर आगामी रवि अर्थात 28 दिसंबरकें बेरूपहर ३ बजेसं मैथिली दिवस मनाओत. एहि अवसर पर सांस्कृतिक अनुष्ठान केर आयोजन सेहो अछि. मैथिलीकें संविधानक आठम अनुसूचिमे स्थान देल जयबाक उपलक्ष्यमे ई आयोजन भ' रहल अछि.
विद्यापति लेन (शास्त्रीनगर)मे आयोजित एहि कार्यक्रम केर उदघाटन आयकर आयुक्त अजय सिंह करताह. सभाक अध्यक्षता मिथिला समाद केर संपादक तारा कांत झा करताह. पहिल सत्रक विचारगोष्ठीमे वरिष्ठ साहित्यकार प्रफुल्ल कोलख्यान, लक्ष्मण झा सागर वक्तव्य रखताह. अतिथि रहताह समाजसेवी ओ उद्योगपति युगलकिशोर झा ओ जीबेन्द्र मिश्र. सत्रक संचालन करताह आकाशवाणी दड़िभंगा केर उद्घोषक मणिकांत झा. कार्यक्रम केर आरम्भ नैना, साम्भवी, अपर्णा ओ अस्मिता द्वारा गोसाओनिक गीतसं होयत.
जानकी सेवा संघ केर अध्यक्ष राज कुमार झा मिथिमीडियाकें बतओलनि जे दोसर सत्रमे आकाशवाणी दड़िभंगा केर कलाकार प्रवीण कुमार मिश्र ओ अंजना इस्सर द्वारा सांगीतिक कार्यक्रम प्रस्तुत कएल जायत. कार्यक्रममे हास्य-व्यंग्य कवि सम्राट जय प्रकाश चौधरी 'जनक' सेहो उपस्थित रहताह आ ई मुख्य आकर्षण अछि.
Tags: हालचाल हालचाल : एहिपार


text:
भगवान इंद्र आओर दोसर भगवान... देवी-देवता के पूजा के संग इंद्र पूजा महोत्सव शुरू भ गेल अछि. अपन मिथिला मे सभ सं नीक... भव्य इंद्र पूजा मधुबनी मे होएत अछि. पहिने दरभंगा राज परिसर आओर राजनगर मे सेहो खूब रमन-चमन सं होएत छल. मुदा दरभंगा राज कैंपस मे होए वाला पूजा आब कहि सकय छी सिर्फ औपचारिकता पूरा करय लेल होएत अछि. राजनगर मे अखनो खूब जोर-शोर सं कएल जाएत अछि. मुदा एहिठाम जगह किछ कम पड़ि जाएत अछि. बीच बाजार मे होए के कारण भीड़-भाड़ बेसि भs जाएत अछि.
ओना आब झंझारपुर... लौकहा मे सेहो खूब चमक-दमक के संग इंद्र पूजा महोत्सव मनाएल जाएत अछि. पूजा एक तारीख के शुरू भेल आओर दस दिन तक चलत. एहि के लेल मेला लगनाय शुरू अछि. मेला मे कई तरहक मनोरंजन के व्यवस्था कएल गेल अछि. झूला... थियेटर... आर्केस्ट्रा कई तरहक कार्यक्रम सभ भs रहल अछि. स्थानीय व्यापारी सभ के लेल सेहो कमाय के मौका रहय छनि. रंग-बिरंग के सामान के दोकान सभ खुलि गेल अछि. मुदा एहि बेर सूखा आओर बाढि के प्रभाव के कारण उत्साह किछ कम अछि.


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 20 मार्च 2012
रवि मिश्रा जिक प्रस्तुति
अहाँ हमरा सँ प्रेम केलौ कहु हमर की दोस अछी
अहाँक पिताजी माँगै छथि दहेज
हमर पिताजी छथि निर्धन कहु हमर की दोस अछी
क निर्धन केर बेटी सँ प्रेम- वीलाप
आब भेलौ कठोर कहु हमर की दोस अछी
मन में बसी अहाँ भेलौ निठुर
हमर जीनजी केलो बेकार कहु हमर की दोस अछी
टुतल मोन झरै या नयन सँ नोर
नै रुकै या नोर कहु हमर की दोस अछी
हमर नोर देखी हंसै या लोक
हम कनैत छि हुनक हंसी सँ कहु हमर
रवि मिश्रा


text:
छोड़ी चलिजाएब जौं परदेश विरह कें दुःख अहाँ सहब कोना
पल पल हर पल हम रहैत छि प्रिया अहाँक संग सदिखन
हमर रूचि सं श्रृंगार करैत छि हमरा बिनु अहाँ सजब कोना
हमरा सँ सजनी अहाँ नुका कS नहि रखने छि दिल में राज कोनो
किछु बात जे हमही जानैत छि लाज सं ककरो अहाँ कहब कोना
मधुर मिलन लेल जी तरसत पिया पिया अहाँक मोन कहत
नैना सँ अहाँक नीर बहत तडपी तडपी अहाँ सम्हरब कोना
श्रृंगार बहत नोरक धार सँ ह्रिदय तडपत विछोडक पीड़ा सँ
भूख पियास नीन सभ त्यागी कें "प्रभातक"बाट अहाँ जोहब कोना
..............वर्ण-२५......................
रचनाकार:-प्रभात राय भट्ट


text:
अयोध्या मामला के एक हफ्ता टालय के फैसला रमेश चंद्र त्रिपाठी के याचिका पर आएल अछि. जेहि मे त्रिपाठी जी 24 सितंबर के आबय वाला फैसला के रोकय के अपील कएने छलखिन्ह. एहि सं पहिने इलाहाबाद हाईकोर्ट हिनकर याचिका के खारिज करि हिनका पर 50 हजार रुपया के जुर्माना लगा देने छल.
नवका- पुरनका लेख सर्च करु...
अयोध्या पर फैसला टलल
अयोध्या मामला पर 24 सितंबर के आबय वाला फैसला पर सुप्रीम कोर्ट एक हफ्ता के लेल रोक लगा देलक अछि. सुप्रीम कोर्ट के फैसला के कारण आब काल्हि इलाहाबाद हाई कोर्ट के लखनऊ खंडपीठ सं आबय वाला फैसला नहि आएत.
आब सुप्रीम कोर्ट मे एहि बारे मे 28 सितंबर के सुनवाई होएत ओकर बाद किछ तय कएल जाएत. सुप्रीम कोर्ट ओना एहि मामला पर आम सहमति सं हल निकालय लेल सभ पक्ष के नोटिस जारी करलक अछि.अगर बातचीत सं कोनो समाधान निकलैत अछि त एहि सं नीक आओर कि भ सकैत अछि.
अयोध्या मामला के एक हफ्ता टालय के फैसला रमेश चंद्र त्रिपाठी के याचिका पर आएल अछि. जेहि मे त्रिपाठी जी 24 सितंबर के आबय वाला फैसला के रोकय के अपील कएने छलखिन्ह. एहि सं पहिने इलाहाबाद हाईकोर्ट हिनकर याचिका के खारिज करि हिनका पर 50 हजार रुपया के जुर्माना लगा देने छल.
अयोध्या मामला के एक हफ्ता टालय के फैसला रमेश चंद्र त्रिपाठी के याचिका पर आएल अछि. जेहि मे त्रिपाठी जी 24 सितंबर के आबय वाला फैसला के रोकय के अपील कएने छलखिन्ह. एहि सं पहिने इलाहाबाद हाईकोर्ट हिनकर याचिका के खारिज करि हिनका पर 50 हजार रुपया के जुर्माना लगा देने छल.
अयोध्या के विवादित जमीन पर मालिकाना हक के मु्द्दा पर 60 साल पुरान केस पर इलाहाबाद हाई कोर्ट के फैसला आबय के छल. 24 सितंबर के आबय वाला एहि फैसला के नजर मे राखि देश भर मे एहतियात तौर पर सुरक्षा सख्त करि देल गेल छल.
आबय वाला दिन मे दिल्ली मे कॉमनवेल्थ गेम्स होए वाला अछि आओर बिहार मे विधानसभा चुनाव सेहो. एहि के लsक याचिका मे कहल गेल छल कि इलाहाबाद हाईकोर्ट के फैसला के बाद देश मे तनाव के स्थिति पैदा भ सकैत अछि.
सदस्यता लें टिप्पणियाँ भेजें (Atom)


text:
टेमी उसकबैत रहब जरूरी छै
■
से ई कोरोना-प्रसंग मे राज्य सरकारक अगंभीरता देखै छिऐ तँ पहिने दुख होइए । फेर ओ दुख तामस मे बदलि जाइए । फेर ओ तामस बहुतो दिन धरि हमर अंदर रहि हमरे जरब’ लगैए । हम ओहि मे जर’ लगैत छी, जरैत रहै छी धहधह…
कि एकदिन ताही जरल स्थिति मे अपन पुरखा सभ पर तामस उठि जाइए । ओह, कतेक अदूरदर्शी, कतेक स्वार्थी आ निज परिचिति रक्षाक लेल कतेक अधिक उदासीन रहथि हमर पुरखा । जँ ओ सभ एतनीयों टा साकांक्ष आ गंभीर इच्छा संग एकजुट भ’ अड़ल रहितथि, आजुक हमर ई पीड़ा उभरि नहि पबितय ।
से एखन बजबो करब तँ के कान देत ! मगध आइ किएक सुनत मिथिला ! दिल्ली, पंजाब, महाराष्ट्र, गुजरात, बंगाल, आकि राजस्थानक कोटा मे बरु मरि-हरि जाउ मैथिलजन, हम बिकाइल लोक पुनः बिका जायब । हमर दाम बुझल छै सभ कें । ओ दाम, जाति अछि, ओ दाम उखारल जातीय भाव अछि, ओ दाम अंततः ‘कैश’ अछि ! ओकरा सभ बूझल छै । हम खण्ड-खण्ड बँटल छी, ओकरा सभ बूझल छै । हम नेतृत्वहीन छी । हमरा लग नेता नहि अछि, ओकरा सभ बूझल छै । जहिया कहियो रहबो करै, ओकरा कुर्सी पर बैसिते आँखि मे अखंड बिहारक नक्शा सटि गेल रहै, ओकरा सभ बूझल छै । ई सभ आन्हर कूकुर अछि, एक अढ़िया माँड़े पर तिरपित होब’वला अछि, ओकरा सभ बूझल छै । आब अहीं कहू जे ओ तखन किएक अपन कान-बात देत !
ओह, आब अपने कान धीपि गेलय । तन धहधह क’ रहल अछि । ककरा कहियौ, ककरा संग गंभीर होउ, ककरा संग बतिआउ, ककरा ऊपर गुमान करू ! कतेक रास तँ संस्था अछि, अखिल भारतीय, अंतर्राष्ट्रीय । मुदा न:, सभक सभ खाली लिफाफा । मजमून साफ, एजेंडा हवा-हवाई । एकसदस्यीय संस्था, आ स्वार्थपूर्ति होब’ धरि एकमेव । कतेक तँ आजन्म बकांड-प्रत्याशी ! से कही, सभ नेतघट, सभ बनियाँ । पाग आ दोपटा लेने जीवन-यापन कयनिहार ।
तखन ककरा कहियौ, ककरा पर एहि लेल विश्वास करू, जे फराक मिथिला राज्य लेल ‘सीरियसनेश’ के देखाओत ! अनेक-अनेक पीढ़ी आयल, आ चल गेल । नारा लगैत रहल, जुलूस बहराइत रहल, लाउडस्पीकर बजैत रहल । मुदा आवाज कहाँ सुनल गेल ! हमरे सभ द्वारा हमर आवाज कहाँ सुनल गेल ! आब तँ ओहो उद्वेग अलोपित ।
अछैत एहि विपरीतक बीच, एहि कोरोना-काल मे अपन अपरिचितिक कचोट अखरैए । आइ हमरो जँ परिचिति रहितय तँ हमहूँ पंजाब होइतहुँ, बंगाल कि असम होइतहुँ, उत्कल ओ उत्तर प्रदेश होइतहुँ । मुदा हम तँ बहुत किछु होइतहुँ किछु नहि भ’ सकलहुँ ।
हमरा कोटाक करुण क्रंदन, हमरा दिल्लीक दिल्लगी, हमरा सूरतक वणिक सूरत, सभ संगहि ललकारि रहलए । हँ हँ, हमरा हमर नपुंसकता दुत्कारि रहलए । हम घिना रहल छी । हम आब आर नहि घिनाय चाहैत छी । हम अपन माँग कह’ चाहैत ककरो लग, राख’ चाहै छी ककरो लग अपन मनोरथ । मुदा नहि भेटैए क्यो, नहि अभरैए क्यो । आइ वीरविहीन लगैए जप-तप सँ जलक तीर लगक उगाओल भूमि– तीरभुक्ति !
हम तैयो बाजब । हम बरू अछाहे भूकब । हम पीड़ित छी । हम युग-युग सँ पीड़ित छी । कोरोना-आतंक एत’-ओत’, सभतरि पसरल अछि । आ हमसभ तदपि पसरल छी अपन अकर्मण्यता पछुआर ! कतेक मुइल, कतेक संक्रमित, कतेक आसन्न, सकल मन एही पाछू बेहाल ।
मुदा हम ? हम तथापि एक गंभीर प्रश्न फेकैत छी, अगंभीरक दुआर । जेना, हाँसुक बियाहमे खुरपीक गीत गबैत सन– ‘अँय यो प्रवीण, आब मिथिला राज्य कहिया लेबै !’
नपुंसक सेना बैसल ठाम जागल अछि । पक्ष-विपक्ष मे शब्द ओ तर्क युद्ध चलि रहल अछि । जनैत छी, ई शब्द-युद्ध सोडावाटरीय युद्ध अछि । तथापि एक-ने-एक कें तँ टेमी उसकबैत रहब जरूरी छै ! हम सएह ज’न छी अपन भूमिक !… ●
वरिष्ठ साहित्यकार विभूति आनंद जी के फेसबुक वाल सँ साभार


text:
शैलजा आचार्य
शैलजा आचार्य एकटा नेपाली क्रान्तिकारी, राजनीतिज्ञ आ राजनयिक छल। ओ पहिल नेपाली महिला जल संसाधन मन्त्री छल आ पहिल नेपाली महिला उपप्रधानमन्त्री छल।
प्रभावशाली कोइराला परिवार के एक सदस्य तथा एकटा छात्र के रूप में सक्रिय राजनीति में प्रवेश केलक आ तीन साल धरि एकटा किशोरी के रूप में राजनीतिक कैदी रहल छल, ओ लोकतान्त्रिक तरिका सँ सन् १९६१ में निर्वाचित सरकार आ राजतन्त्र के विरुद्ध उलट-पलट के विरोध में राजा महेन्द्र के काला झण्डा देखौने छल। रिहाई के पश्चात, ओ भारत में आत्म-निर्वासन में चलि गेल, जतय ओ भारतीय नेतासभ सँगे, विशेष रूप सँ चन्द्रशेखर के सँगे घनिष्ठ मित्रता निर्वाह केलक, जखन कि ओ पञ्चायत प्रणाली के विरुद्ध लोकतान्त्रिक संघर्ष के आगा बढौने छल। ओ एकटा सम्भावित सशस्त्र संघर्षक लेल युवा आन्दोलन के संगठित करवाक आ हतियारसभक तस्करी करवाक आ राजनीतिक जागरूकता बढावे के लेल एकटा पेपर प्रकाशित करवाक में महत्वपूर्ण भूमिका निर्वाह केनए छल। ओ बी.पी. कोइराला के सँगे जखन नेपाल फिर्ता भेल छल आ ओ पहुँच जाए पर हुनका तुरन्त गिरफ्तार करि लेल गेल। ओ पञ्चायत शासन के समय में कुल पाँच साल जेल में बितौने छल।
लोकतन्त्र के बहाली पश्चात, आचार्य सन् १९९१ आ सन् १९९४ में दुई बेर संसदक लेल निर्वाचित भेल। सन् १९९१ आ सन् १९९३ के बीच में, ओ कृषि मन्त्री छल, सरकार होए वाला में भ्रष्टाचार के विरोध में ओ इस्तीफा दऽ देनए छल। सन् १९९७ में, ओ जल संसाधनक लेल पहिल महिला मन्त्री बनल छल आ सन् १९९८ में, ओ पहिल महिला उप-प्रधानमन्त्री बनल छल। राजा ज्ञानेन्द्र लोकतन्त्र के एकटा अन्य हेरफेर में निलम्बित करि देलाक पश्चात्, अपन पार्टीक स्थिति के रक्षा में, सार्वजनिक रूप सँ संवैधानिक राजतन्त्र के समर्थन करनाए जारी रखने छल। हुनका सन् २००७ में भारत में राजदूत नियुक्त कएल गेल छल।
आचार्य के सन् २००७ में अल्जाइमर रोग लागि गेल बात पता चलल् छल। १२ जून २००९ में काठमाण्डौ में निमोनिया सँ हुनकर मृत्यु भ गेल छल। हुनका अपन राजसी पदसभ, छोट उमर में अत्याचारसभ सँ रक्षा, लोकतन्त्र के लडाई में हुनकर भूमिका आ हुनकर परोपकारी गतिविधिसभक लेल आइ यो याद कएल जाइत् अछि। हुनका सन् २०१४ में नेपाल सरकारद्वारा महा उज्जवल राष्ट्रदीप सँ सम्मानित कएल गेल छल।[२]
व्यक्तिगत जीवन[सम्पादन करी]
करियर[सम्पादन करी]
पञ्चायत शासन[सम्पादन करी]
सन् १९९० के दशक में[सम्पादन करी]
सन् २००० में[सम्पादन करी]
परोपकार[सम्पादन करी]
रोग आ मृत्यु[सम्पादन करी]
सम्मान[सम्पादन करी]
विरासत[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ १.२ "Women ministers in Nepal", South Asia Check, २०१९-१२-०२, अन्तिम पहुँच २०१९-१२-१४।
- ↑ "Woman Vice Premiers 1990-99", www.guide2womenleaders.com, अन्तिम पहुँच २०१९-१२-१४।


text:
Google अपन प्ले स्टोर सं UC Browser कें हटा देलक अछि. प्रमोशन कें एकर कारण बताओल गेल अछि.
चाइनीज कंपनी अलीबाबा केर ब्राउजर कंपनी यूसी ब्राउजर बहुते फेमस अछि आ एकर समूचा दुनिया मे 50 करोड़ लोक उपयोग करैत अछि. सब सं बेसी 10 करोड़ लोक भारत मे एकर उपयोग करैत अछि. गूगल एकरा अपन प्ले स्टोर सं हटा देलक अछि.
एकर कोनो आधिकारिक बयान नै आएल अछि, मुदा गलत तरीका सं कएल गेल प्रमोशन एकर कारण भ' सकैत अछि. यूसी ब्राउज़र केर कर्मचारी सेहो हटाओल जेबाक पुष्टि करैत ट्वीट केलनि अछि.
गूगल दिस सं यूसी ब्राउज़र कर्मचारी कें देल इमेल मे कहल गेल अछि जे यूसी ब्राउजर कें प्ले स्टोर सं 30 दिन लेल हटा देल गेल अछि. जें कि यूसी 'गलत तरीका' सं प्रमोशन क' डाउनलोड बढ़ेबाक चेष्टा क' रहल छल, एकरा हटा देल गेल अछि.


text:
कलकत्ता: देशक सांस्कृतिक राजधानी कलकत्ता स्थित सियालदह फ्लाइओवर जे विद्यापति सेतु नाम सं विख्यात अछि, पर अवस्थित विद्यापतिक प्रतिमा पर संकट आबि गेल अछि. कोलकाता ट्रैफिक पुलिसक मत सं ओ स्थल यातायात व्यवस्था हेतु लगायब अत्यंत आवश्यक अछि. एकरा देखैत प्रतिमाक अगल-बगल केर स्थल कें पुलिस निज प्रयोग हेतु साफ़-सुथरा क' रहल अछि. एकरा देखैत पूर्व निर्मित किछु संरचना कें तोड़ल गेल अछि. मैथिल लोकनि मे आशंका अछि जे विद्यापति प्रतिमा कें सेहो हानि ने पहुँचाओल जाय वा ओकरा हटाओल जयबाक आशंका सं सेहो मुंह मोड़ल नहि जा सकैत अछि. विद्यापति स्मारक मंच केर प्रयास सं स्थापित मूर्ति केर देख-रेख स्मारक मंच कें सौंपल गेल अछि. पुलिस ई कार्यवाही बिनु स्मारक मंच कें विश्वास मे नेने क' रहल अछि. मंचक संयोजक विवेकानंद झा प्रतिमाक सुरक्षा ओ मैथिल अस्मिता केर रक्षार्थ आगू आबि आंदोलन चलयबाक बात कहलनि अछि. ओ भावुक होइत मिथिमीडिया कें जनौलनि जे जओं कोनो प्रकारक असफलता हाथ लगैत अछि त' हम प्राण तेजि लेब.
ज्ञात हो जे एहि सं पहिने मइ 2010 मे सेहो ओहि स्थान कें तोड़बाक बात सोझाँ आयल छल. तखन मैथिल समुदाय द्वारा हस्तक्षेपक बाद तत्कालीन ट्रैफिक पुलिसक डीसी एकरा जस कें तस रहय देलनि आ विद्यापतिक प्रतिमा कें नहि तोड़बा विषयक पत्र स्मारक मंच कें देल गेल. डीसी बदलि गेल अछि आ राज्य केर सरकार सहित कारपोरेशन आदि केर प्रशासन सभ परिवर्तित भेल अछि. पुनः एहि स्थान पर संकट ठाढ़ भेल अछि. मैथिल एकजुटता अपेक्षित अछि. एहि कें ल' साहित्यप्रेमी लोकनि मे क्षोभ अछि. मैथिल एक्टिविस्ट अरुण सिंह एहि मामिला मे बेस सक्रिय देखल जा रहल छथि. साहित्यकार मिथिलेश कुमार झा दुःख व्यक्त करैत कहलनि जे अपना सभ कें पूरा जोर लगा मूर्ती कें यथास्थान रखबाक प्रयास करबाक चाही. वयोवृद्ध मैथिल सेनानी किशोरीकांत मिश्र कहलनि जे एहू अवस्था मे हम विद्यापति प्रतिमा लग जायब आ अपन विरोध प्रकट करब.विवेकानंद झा कहलनि जे जओं कोनो सकारात्मक बात सोझां नहि आयल त' आगामी शनि-रवि कें धरना देल जायत. चुनाव कें संवेदनशील समय रहितो हमरा सभ ओतय उपस्थित भ' अपन क्षोभ प्रकट करब.
एम्हर विद्यापति स्मारक मंच केर संयोजक विवेकानंद झा मिथिमीडिया कें जनौलनि जे ओ आइ अरुण सिंह केर संग स्पेशल पुलिस कमिश्नर (२) सौमेन मित्रा सं भेंट क' अपन पत्र सौपलहुँ. सौमेन मित्रा आश्वासन देलनि जे मूर्ति ओ गार्डन कें कोनो तरहें क्षति नहि पहुँचाओल जायत. विवेकानंद झा कहलनि जे हमरा आश्वासनक बाद आब कनेक मोन स्थिर भेल अछि. आ एखन तत्काल कोनो तरहक विरोध-प्रदर्शन वा धरना नहि होयत. (Report: मिथिमीडिया ब्यूरो)
एम्हर विद्यापति स्मारक मंच केर संयोजक विवेकानंद झा मिथिमीडिया कें जनौलनि जे ओ आइ अरुण सिंह केर संग स्पेशल पुलिस कमिश्नर (२) सौमेन मित्रा सं भेंट क' अपन पत्र सौपलहुँ. सौमेन मित्रा आश्वासन देलनि जे मूर्ति ओ गार्डन कें कोनो तरहें क्षति नहि पहुँचाओल जायत. विवेकानंद झा कहलनि जे हमरा आश्वासनक बाद आब कनेक मोन स्थिर भेल अछि. आ एखन तत्काल कोनो तरहक विरोध-प्रदर्शन वा धरना नहि होयत. (Report: मिथिमीडिया ब्यूरो)
Read the article on 'विद्यापति सेतु'
मिथिला-बांग्ला संबंधक मूक गवाह 'विद्यापति सेतु'
Tags: हालचाल


text:
जगत गोसाई
जगत गोसाई जोधपुर कऽ मारवाड़ रियासतक राजकुमारी छल, जे मुगल बादशाह जहाँगीरक पत्नी आ पाँचम् मुगल बादशाह शाहजहाँक माताकें रुपमे जानल जाएत अछि ।[१]
हिनकर मृत्युक बाद हिनका बिलकिस मकानी (नस्तालीक)कें नाम सँ सम्मानित कएल गेल छल ।[२][३]
जीवनी[सम्पादन करी]
बिलकिस मकानी बेगमक जन्म १३ मई १५७३ कऽ भेल छल । ओ जोधपुरक राजा उदय सिंह आ हिनक पत्नी राजवती कचावाही रानी मंरङ्ग देवीकें पुत्री छल ।[४] हिनकर दादा राव मालदेव छल । २१ जनवरी १५८६ कऽ फतेहपुर सीकरीमे मुगल शहंशाह जहाँगीर सँ हिनकर विआह कराओल गेल । ई विआह आमेरक राजा भगवन्त दासक बेटी आ जहाँगीरक पहिल पत्नी, राजकुमारी मनभावती (शाह बेगम)क द्वारा आयोजित कएल गेल । बिलकिस मकानी बेगम जहाँगीरक तेसर पत्नी छल । मकानी बेगम शहजादा खुर्रमक माए छल जो मुगल शहंशाहक रूपमे मयूर सिंहासन पर आसीन भेल । १८ अप्रैल १६१९ कें बिलकिस मकानी बेगमक आगरामे निधन भऽ गेल आ हिनकर मृत शरीरकें सोहागपुरामे दफनाएल गेल ।[५]
एहो सभ देखी[सम्पादन करी]
बाह्य जडीसभ[सम्पादन करी]
Queens of Jahangir
सन्दर्भ सामग्रीसभ[सम्पादन करी]
- ↑ Princess Manmati
- ↑ Sharma, Sudha (2016) (enमे). The Status of Muslim Women in Medieval India. SAGE Publications India. प॰ 144. आइएसबिएन 9789351505679.
- ↑ Lal, K.S. (1988). The Mughal harem. New Delhi: Aditya Prakashan. प॰ 149. आइएसबिएन 9788185179032.
- ↑ ABOUT PRINCESS MANMATI
- ↑ The Timurid Dynasty GENEALOGY


text:
रेल बजट मे राष्ट्रीयता क नाम पर बंगालवाद
ममता बनर्जी अपन रेल बजट मे राष्ट्रीयताक ध्यान रखैत पूरा बजट बंगालवाद स ओतप्रोत रखलथि। राज ठाकरेक डर स मुंबई लेल करीब 150 नव ट्रेन देलथि अछि। संगहि क्षेत्रीय भाषा मे रेलवे क परीक्षा देबाक एलान सेहो केलथि अछि। एहि व्यवस्था स मैथिली कए फायदा होएत बा नहि इ एखन स्पष्टï नहि भ सकल अछि। कुल मिला कए बिहार एक बेर फेर ठका गेल। लालू, नीतीश आ पासवान सहित बिहारक नेता कए इ सोचबाक चाही जे यात्री संख्या आ क्षेत्रफलक हिसाब स बिहार रेल पटरीक धनत्व मे एखनो पाछु किया अछि। ओना एहि मामला मे उत्तरप्रदेश सेहो बिहारक संग अछि। एकर कारण साफ अछि जे एहि दूनू राज्य मे राष्ट्रीय नेता बेसी भेलथि अछि। ओना ममता दीदी चमचागिरीक तहत रायबरेली आ अमेठी कए किछु विशेष देलथि अछि, मुदा क्षेत्रफलक हिसाब स उत्तरप्रदेश कए सेहो किछु खास नहि भेटल। ओना उम्मीदक यात्री आ माल भाड़ा नहि बढ़ाउल गेल अछि। कुल मिला कए बंगाल कए सात टा नव कारखाना भेटल अछि।
मुख्य गप
ममता तोड़लथि लालूक रिकार्ड, बंगाल कए छोडि़ सबहक केलथि खानापूर्ति
बंगाल कए जोड़बा लेल ढाका स नव ट्रेन, मुदा मिथिला कए जोड़बा लेल शुरू भेल योजना शिथिल केलथि।
रविंद्र नाथक 150वीं वर्षगांठ पर चारिटा योजना, मुदा राजेंद्र प्रसाद पर कोनो ध्यान नहि
चमचागिरी क हद, सोनिया, राहुल क क्षेत्र मे कारखाना, मुदा जगजीवन राम क नामक मात्र मीरा कुमार स उल्लेख
कर्मभूमि दरभंगा कए भेटल, मुदा दूरंतो लेल तरसल मिथिला
रांची- जयनगर व कोलकाता-दरभंगा लेल नव ट्रेन, मुदा जयनगर-जनकपुर परियोजना शिथिल।
मिथिला मे कोनो नव लाइन नहि बनत
मिथिला मे नव लाइन लेल सर्वे सेहो नहि
बिहार लेल कोनो नव कारखाना नहि
बोटलिंग प्लांट, कोच फैक्टरी, रेलवे ट्रेनिंग सेंटर सहित सबटा नव प्रोजेक्ट प बंगाल सहित देशक आन हिस्सा लेल
भारत तीर्थ नामक नव ट्रेन मात्र पटना साहेब लेल।
रेल बजट पर विशेष रपट शीघ्र….


text: पटना । मधेपुरा क लोकक एकटा सपना पूरा हुए जा रहल अछि। ओहि ठाम मेडिकल आ इंजीनियरिंग कॉलेज खोलबाक मार्ग प्रशस्त भ गेल। इ दूनू तकनीकी संस्थान बीएन मंडल विश्वविद्यालय क अधीन होएत। संस्थान क लेल विश्वविद्यालय कए 25-25 एकड़ जमीन उपलब्ध करा देल गेल अछि। प्रधान शिक्षा सचिव अंजनी कुमार सिंह संग भेल उच्च स्तरीय बैठक मे दूनू कॉलेज क लेल निर्धारित क्षेत्र क चहारदीवारी बनेबाक निर्देश देल गेल। बैठक मे स्वास्थ्य आ विज्ञान-प्रावैधिकी विभाग क सचिव क अलावा बीएन मंडल विश्वविद्यालय क कुलपति आ कुलसचिव उपस्थित छलाह। बीएन मंडल विश्वविद्यालय क कुलपति प्रधान सचिव कए जानकारी देलथि जे विश्वविद्यालय क लग मे 97 एकड़ जमीन अछि। क्षेत्र क जनता क आकांक्षा कए देखैत मेडिकल आ इंजीनियरिंग कॉलेज क लेल जमीन उपलब्ध कराउल गेल अछि। ओ कहला जे जमीन प्रदान करबा स पूर्व विश्वविद्यालय सीनेट आ सिंडिकेट क मंजूरी हासिल करि लेलक अछि।


text:
देश के पहिल चीफ ऑफ डिफेंस स्टाफ (सीडीएस-CDS) जनरल बिपिन रावत नय रहलाह । 8 दिसंबर कअ तमिलनाडु के कुन्नूर में एकटा हेलिकॉप्टर हादसा भेल जाहि में हुनकर संगे हुनकर पत्नी मधुलिका रावत के हो मृत्यु भेलेन । एकरे संगे संग 11टा अफसर के से हो मृत्यु भेलेन ।ई हादसा में 14टा में स खाली एकटा अछिकारी बचलाह जिनकर इलाज चलि रहल छैन । एकर पुष्टि भारतीय वायुसेना अपन आधिकारिक ट्विटर हैंडल पर केलक ।
उत्तराखंड के पौड़ी में 16 मार्च 1958 के जनरल बिपिन रावत के जन्म भेल रहेन । आ साल 1978 में सेना में शामिल भेल रहैथ । जनरल बिपिन रावत 17 दिसंबर 2016 के जनरल दलबीर सिंह सुहाग के बाद भारतीय सेना केर 27वां सेनाध्यक्ष के काज संभालने रहैथ । 1 जनवरी 2020 के पहिल बेर CDS सीडीएस केर नियुक्ति भेल रहलाह । ई जिम्मेदारी जनरल बिपिन रावत के भेटल रहेन ।


text:
पटना। काफी साल स लटकल राज्यक जल विद्युत परियोजना कए आखिरकार मंजूरी भेट गेल। मंजूरी स पैघ गप इ जे टका सेहो आवंटित भ गेल, जाहि स इ उम्मीद कैल जा सकैत अछि जे अगिला दो-चारि साल मे राज्य मे जल विद्युत क योगदान सेहो उल्लेखनीय भ जाएत। जानकारीक अनुसार नाबार्ड राज्यक पांचटा जल विद्युत परियोजना कए ऋण क स्वीकृति प्रदान क देलक अछि। परियोजना सब स 2014 तक विद्युत उत्पादन शुरू भ जेबाक दावा कैल जा रहल अछि। अधिकतर परियोजना मिथिला क्षेत्र स जुडल अछि। ऊर्जा विभाग क अनुसार कोसी क निर्मली मे 8 मेगावाट क्षमता क जल विद्युत परियोजना लेल 61.86 करोड़ टका क विरुद्ध 2.90 करोड़ ऋण क स्वीकृति द देल गेल अछि। अररिया जिला क बथनाहा मे फेज एक क तहत 8 मेगावाट क परियोजना लेल 56.49 करोड़ क विरुद्ध 4.11 करोड़, औरंगाबाद क सिपहा मे 1000 किलोवाट यूनिट लेल 12.07 करोड़ क विरुद्ध 16.39 लाख, मधेपुरा क अरारघाट मे 6 मेगावाट क परियोजना लेल 65.44 करोड़ क विरुद्ध एहि साल 3.70 करोड़ क स्वीकृति प्रदान कैल गेल अछि। डिहरी लघु जल विद्युत परियोजना क स्कैप चैनल लेल सेहो 11.20 करोड़ क विरुद्ध 1.82 करोड़ देल जा चुकल अछि। इस सबटा राशि जल विद्युत निगम कए राज्यांश क रूप मे देल गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
समस्तीपुर : आनंद फिल्म्स प्रोडक्शन हाउसक बैनरसं बनाओल जा रहल फ़िल्मक शुटिंग शुरू अछि. शुटिंगकेर शुरुआत पूर्व सांसद आलोक कुमार मेहता ओ निर्माता-निर्देशक नरेश मंडल केलनि. विगत नवंबरसं एहि फ़िल्मक शुटिंग भ' रहल अछि. निर्देशक नरेश मंडल मिथिमीडियाकें बतओलनि जे जाड़कें देखैत शुटिंगमे दिक्कत अबइए तथापि हम सभ लागल छी. फ़िल्मक कथा एक बुद्धिमान नेना पर आधारित अछि. एहि फ़िल्मक बेस शुटिंग समस्तीपुरेमे होयत.
फ़िल्मक लेखक दिलीप कुमार शाह, प्रोडक्शन हेड प्रभात राय, सहयोगी निर्देशक अंजली कुमारी ओ क्रिएटिव डायरेक्टर विभा कुमारी छथि. फ़िल्मक नाओकें एखन जाहिर नै कएल गेल अछि.
(रिपोर्ट : मिथिमीडिया ब्यूरो)
Tags: सिनेमा


text:
नवका- पुरनका लेख सर्च करु...
विदेसिया
खैर सांस्कृतिक कार्यक्रम शुरुआत भिखारी ठाकुर जीक नाटक विदेसिया सं भेल आओर एकर प्रस्तुति बड़ नीकरहल. विदेसिया नाटक देखय में दु घंटाक समय केना बित गेल पता नहिं चलल. विदेसिया के निर्देशक छलाह श्रीसंजय उपाध्याय जी. ओ खासकs विदेसिया लेल पटना सं आएल छलाह. विदेसिया के ई 392वां प्रस्तुति छल. दिल्ली के श्रीराम सेंटर लोक सं भड़ल छल. पैर राखय के जगह नहिं. विदेसिया के संगीतमय प्रस्तुति में सभकलाकारक प्रदर्शन उम्दा रहल. मुदा प्रभावी रहल विदेसिया...प्यारीसुनरी...बटोही आओर विदेसिया के जोकर दोसतक भूमिका. नाटकक बाद भोजपुरी गीतनादक कार्यक्रम भेल मुदा मुख्यमंत्री जी के जाएते लोक सभ सेहो विदा होए लगलाह.
अपन भाषण में मुख्यमंत्री भरोस जतलथिन्ह दे अकादमी सं मैथिली आओर भोजपुरीक साहित्य आओर संस्कृति केर बढ़ावा मिलत. एहि अकादमी में 21 टा सदस्य होताह. दिल्ली के मुख्यमंत्री अकादमी के अध्यक्ष आओर वित्त विभागक प्रधान सचिव आओर कला एंव संस्कृति मंत्रालय के सचिव एकर पदेन सदस्य होएथिन्ह. एकर अलावा संचालन समिति के सदस्य कार्यकाल हु सालक होएत...मैथिली भोजपुरी अकादमी के अलावा दिल्ली में हिंदी, उर्दू, पंजाबी, संस्कृत आओर सिंधी...पांच
टा आओर भाषाक अकादमी अछि.
1 टिप्पणी:


text:
नवका- पुरनका लेख सर्च करु...
मैथिली एक्सप्रेस जयनगर तक करय पर विचार
दरभंगा सं कोलकाता के लेल शुरू भेल नवका ट्रेन मैथिली एक्सप्रेस के जयनगर तक करय के विचार भ रहल अछि. एहि ट्रेन के दरभंगा सं बढ़ा क जयनगर सं चलाबय के लेल लोक सभ मांग करने छथिन्ह एहि पर विचार भ रहल अछि.
दरभंगा सं कोलकाता के बीच शुरू भेल ई ट्रेन सप्ताह मे दू दिन चलैत अछि. दरभंगा सं ई बुध आओर शुक्र दिन खुलैत अछि...जखन कि कोलकाता सं रवि आओर वृहस्पति दिन खुलैत अछि. दरभंगा सं कोलकाता पहुंचए मे एहि ट्रेन के करीब 11 घंटा लगैत अछि.
मैथिली एक्सप्रेस दरभंगा सं 16:10 बजे खुलि समस्तीपुर... बरौनी... झाझा... आसनसोल... दुर्गापुर... बर्द्धमान होएत राति के 03:15 बजे कोलकाता पहुंचैत अछि. कोलकाता सं ई 10:40 बजे खुलि राति के 2200 बजे दरभंगा पहुंचैत अछि.
कोलकाता जाए लेल ई नीक ट्रेन अछि मुदा एकर टाइमिंग किछ गलत अछि... आबय-जाए के टाइम किछ आगां-पांछा करि देल जाए त लोक के सुविधा होएत. अखन ई कोलकाता राति के सवा तीन बजे पहुंचैत अछि.
आब ओतेक राति मे लोक मंजिल तक जाए के बदला भोर होए के इंतजार करए छथिन्ह. एहने हाल दरभंगा पहुंचए के सेहो अछि. ट्रेन दरभंगा राति के दस बजे पहुंचैत अछि. आब जिनकर घर दूर छनि ओ राति भर प्लेटफॉर्म पर काटय छथिन्ह.
आ त एहि ट्रेनक खुलय के टाइम किछ घंटा पहिने करि देल जाउ आ फेर आगां. एहि सं लोक के दरभंगा या फेर कोलकाता पहुंचला पर राति प्लेटफॉर्म पर नहि काटय पड़य.
दरभंगा सं आब कइटा ट्रेन भ गेल कोलकाता ..हावड़ा के लेल. गंगासागर एक्सप्रेस...मिथिलांचल एक्सप्रेस...जयनगर-हावड़ा पैसेंजर. दिल्ली लेल सेहो अछि मुदा आओर शुरू करय के जरूरत अछि किएक त समय पड़ला पर लोक के टिकट के लेल काफी दौड़-भाग करय पड़य छनि.
गर्मी छु्टटी...होली... दिवाली...छठि मे त कई बेर टिकटों नहि मिलैत रहैत अछि. टिकट कटाबय जाउ त कहत नो रूम. एहि के लेल इलाका के विधायक... एमपी सभ के रेल मंत्री सं आओर ट्रेन चलाबय के मांग करबाक चाही.
सदस्यता लें टिप्पणियाँ भेजें (Atom)


text:
मनुक्ख बनब कोना?
छीः छीः धूर छीः आ छीः
मनुक्ख भ’ मनुक्ख सँ घृणा करैत छी
ओही परमेश्वर के बनाउल
माटिक मूरत हमहूँ छी अहूँ छी।
केकरो देह मे भिरला सँ
कियो छुबा ने जाइत अछि
आबो संकीर्ण सोच बदलू
ई गप अहाँ बुझहब कोना?
अहिं कहू के ब्राह्मण के सोल्हकन?
के मैथिल के सभ अमैथिल
सभ त’ मिथिलाक मैथिल छी
आबो सोच बदलू मनुक्ख बनब कोना?
अपना स्वार्थ दुआरे अहाँ
जाति-पाति के फेरी लगबैत छी
मुदा ई गप कहिया बुझहब
सभ त’ माँ मिथिले के संतान छी।
पाग दोपटा मोर-मुकुट
सभटा त’ एक्के रंग रूप छी
मिथिलाक लोक मैथिल संस्कार
एसकर केकरो बपौती नहि छी।
एकटा गप अहाँ करु धियान
सभ गोटे मिथिलाक संतान
जाति-पातिक रोग दूर भगाउ
सभ मिली कए लियअ गारा मिलान।
अपने मे झगरा-झांटी बखरा-बांटी
एहि सँ किछु भेटल नहि ने?
सोचब के फर्क अछि नहि कोनो जादू टोना
अहिं कहू आब मनुक्ख बनब कोना?
बेमतलब के गप पर यौ मैथिल
अहाँ एक दोसरा स’ झगरा करैत छी
माए जानकी दुखित भए कानि रहल छथि
ई गप किएक नहि अहाँ बुझहैत छी?
सामाजिक-आर्थिक विकास लेल काज करु
मिथिलाक माटि-पानि उन्नति करत कोना
केकरो स’ कोनो भेदभाव नहि करु
सप्पत खाउ अहाँ मनुक्ख बनब कोना?


text:
नई दिल्ली। बाजार नियामक सेबी पटना मे कार्यालय खोलबा लेल जगह ताकि रहल अछि। भारतीय प्रतिभूति आ विनिमय बोर्ड (सेबी) बिहार क निवेशक, बाजार इकाइ आ कंपनी क जरुरत कए पूरा करबा लेल बिहार मे कार्यालय स्थापित करबाक फैसला लेलक अछि। ज्ञात हुए जे सेबी आईपीओ आ म्यूचुअल फंड सन क्षेत्र मे निवेशक कए आकर्षित करबा लेल कईटा उपाय केलक अछि। मार्च 2012 मे सेबी क निदेशक मंडल चंडीगढ़, इंदौर, बेंगलूर, कोच्चि, पटना, भुवनेश्वर आ जयपुर मे नव स्थानीय कार्यालय खोलबा पर मंजूरी देने छल। एकर मकसद सेबी क कामकाज कए विकेन्द्रित करब छल आ छाट शहर क निवेशक तक पहुंचब छल। सेबी क मुख्यालय मुंबई मे अछि।
नियामक शहर क मुख्य इलाका मे जगह तकबा लेल निविदा जारी केलक अछि। सेबी शुरू मे तीन साल क पट्टा पर संपत्ति लेत। शर्त मे एहि मे पट्टा क अवधि तीन साल आओर बढेबा क प्रावधान होएत। पटना मे 26 अगस्त कए एकटा सेमिनार मे सेबी क चेयरमैन यूके सिन्हा बिहार क लोक स दीर्घकालीन रिटर्न लेल म्युचूअल फंड आ शेयर बाजार मे निवेश करबा विचार करबा लेल कहने छलाह। सिन्हा कहने छलाह जे म्युचूअल फंड क्षेत्र मे बिहार क निवेश क हिस्सा केवल 0.42 प्रतिशत अछि आ डीमेट खाताधारक क संख्या सेहो काफी कम अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
पटना। कखनो बीओटी टाल, त कखनो एन्यूटि आ फेर पीपीपी। एहि तरह क तमाम कोशिश क बाद जखन एनएचडीपी फेज-3 क तहत पटना-मुजफ्फरपुर सड़क क फोरलेनिंग क मामला काफी दिनक बाद रास्ता पर आयल त चुनाव क एलान एकरा पर एक बेर फेर ब्रेक लगा देलक। आब नव सरकार क गठन क बाद एहि पर कोनो निर्णय होइत। चुनाव क एलान क पूर्व अगर कैबिनेट क एकटा आओर बैठक होइते त पटना-मुजफ्फरपुर क फोरलेनिंग कए सीसीए क मंजूरी भेट जेबाक संभावना छल। आब एहि मामला कए अगला बैठक मे एबाक संभावना अछि। उल्लेखनीय अछि जे नव सरकार बनलाक बाद अगर एकरा प्राथमिकता नहि भेटल आ बरसात क करीब एहि योजना कए मंजूरी भेटल त एकर लटकबाक आशंका प्रबल अछि। किया कि जूनक बाद बिहार मे सड़क निर्माण क काज मे रोक लागि जाइत अछि। एहि लेल आब इ लगभग तय भ गेल अछि जे इ सड़क पर काज 2010 स पहिने संभव नहि भ सकत।
627 करोड़ क एहि परियोजना कए योजना आयोग क पब्लिक प्राइवेट पार्टनरशिप एप्रेजल कमेटी क मंजूरी भेट चुकल अछि। एकरा बाद एकरा कैबिनेट क सीसीए स मंजूरी भेटबाक बाकी अछि। ओहि ठाम से मंजूरी भेटलाक बाद इ सड़क क निर्माण क प्रक्रिया शुरू होइत। इ सड़क क निर्माण कए लेल एनएचएआई निविदा सेहो आमंत्रित करि देने अछि। कई ख्यातिलब्ध निर्माण कंपनी जेना ओरिएंटल इंफ्रास्ट्रक्टचर, गैमन इंफ्रास्ट्रक्चर, केएमसी आ सीएंडसी एहि सड़क मे अपन दिलचस्पी दखौने अछि। एहि लेल एनएचआई सेहो काफी दिन स अटकल एहि प्रोजेक्ट कए ल कए उत्साहित अछि। पर मामला सुलझबाक करीब पहुंचकए अटकि जाइत अछि। एहि सड़क क एलायनमेंट क तहत इ प्रावधान अछि जे महात्मा गांधी सेतु क बाद स एकर फोरलेनिंग कैल जाइत किया कि गांधी सेतु एहि प्रोजेक्ट मे शामिल नहि अछि। एहि प्रोजेक्ट मे पैघ स्तर पर जमीन अधिग्रहण क मामला सेहो फंसत। ओना एनएचएआई संबंधित जिलाधिकारी स एहि बारे मे गप केलक अछि । एखन इ सड़क मात्र पांच मीटर क अछि,जे दो लेन क मानक क अनुरूपो नहि अछि आ योजना फोर लेन क अछि।